
ΤΟ ΣΥΝΕΔΡΙΟΝ ΤΩ͂Ν ΙΕΡΟΚΗΡΥΚΩΝ 


Κατὰ τὴν πολυκύμαντον διαδρομήν, ἐπὶ ἕνα 
καὶ πλέον αἰῶνα, τῆς ἱστορικῆς ζωῆς τῆς ᾿Ελλη- 
νικῆς ᾿Ορϑοδόξου "Εκκλησίας μας, καὶ ἀφ᾽ ἧς 
ἡμέρας ἀνεκηρύχϑη αὕτη εἰς Αὐτοκέφαλον, εἶναι 
ἢ πρώτη φορὰ σήμερον, καϑ᾽ ἣν συγκαλεῖται 
᾿Πανελλήνιον Συνέδριον ᾿Ιεροκηρύκων. 

"Οφείλεται διὰ τοῦτο δίκαιος ἔπαινος εἰς τὴν 
Διοικοῦσαν "Ιεράν μας Σύνοδον, ἢ ὁποία καὶ τὸ 
ἀπεφάσισεν. Καὶ τὸ ἐπρογραμμάτισεν. Καϑη- 
κόντως δέ, καὶ εἰς τὸν σεπτὸν Προκαϑήμενόν 
της, εἷς τὴν εὐτυχῆ ἔμπνευσιν καὶ πρωτοβου- 
λίαν τοῦ ὁποίου ὀφείλεται ἡ πραγµματοποίησίς του. 


; 


Εἶναι ἀληθές, ὅτι καὶ παλαιότερον --- τὸ 
1984--- ἡ συγκληϑεῖσα τότε "Ιεραρχία ἦσχο- 
λήϑη διὰ μακρῶν καὶ εἰς πολλάς της συνεδρίας 
μὲ τὴν ὀργάνωσιν τοῦ ϑείου κηρύγματος. 

-. "Ἔκτοτε δὲ ἐκρίϑη, ὅτι παρίσταται ἔπιτα- 
κτικὴ ἀνάγκη νὰ δημιουργηϑοῦν ἐμπνευσμένοι 
καὶ ἐνϑουσιώδεις ἀπολογηταὶ τῆς ἁγίας ἡμῶν πί- 
στεως. "Ιεροκήρυκες, ὄχι ἁπλῶς μὲ πλήρη καὶ 
πάνοπλον τὴν ἐπιστημονικήν των κατάρτισιν. 
᾿Αλλὰ μὲ πνευματικὴν μέϑην διὰ τὴν ϑψηλήν 
των ἀποστολήν. Μὲ ἀδιάσειστον τὴν δογματικήν 
των εὐστάϑειαν καὶ ἀκλινῆ τὴν ᾿Εκκλησιαστικήν 
των πειϑαρχίαν. Καὶ ἐπιπροσϑέτως, αἰσϑανό- 
μενοι τὰς βαϑυτέρας συγκινήσεις ἀπὸ τὰ ἱερὰ 
Μυστήρια τῆς ϑείας λατρείας. Καὶ ἀπὸ τὴν 
ἄχραντον πνευματικότητα καὶ λειτουργικότητα 
τῶν ἱερῶν συμβόλων τῆς ᾿Ορϑοδόξου ᾿Εκκλη- 
σίας μας. 

. 

Καὶ ὀρϑῶς, ὀρϑότατα. Καϑ᾽ ὅσον οὐδεὶς 
εἶναι δυνατὸν ν᾽ ἀμφισβητήσῃ, ὅτι κατὰ τοὺς 
μακροὺς καὶ φρικτοὺς χρόνους τῆς ουρκικῆς 
δεσποτείας ἑπὶ τῆς Φυλῆς μας, διὰ τῆς λειτουρ- 
γικότητος κυρίως καὶ διὰ τῆς μυστηριακῆς τελε- 


τουργίας καὶ τῆς ὑμνῳδιακῆς ἑξάρσεως τῆς ᾿Εκ- 
κλησίας μας, διετηρήϑη ἀκήρατος καὶ ἁλώβητος 
καὶ ἡ ἁγία µας πίστις, ἀλλὰ καὶ ἡ ἑνότης τῆς 
"Εϑνικῆς μας συνειδήσεως. 

Εἶχε μάλιστα --- τότε --- ἀποφασισϑῆ καὶ ἡ 
ἄμεσος ἵδρυσις Σχολῆς “Ιεροκηρύκων, δήμιουρ- 
γουμένου πρὸς τοῦτο Θεολογικοῦ Φροντιστηρίου 
διετοῦς διαρκείας, εἰς τὸ ὁποῖον ϑὰ ἔφοίτων--- ὡς 
ἐσωτερικοί, καὶ ὡς τρόφιμοι τῆς ᾿Εκκλησίας--- 
ὅσοι ἀπὸ τοὺς ἑκάστοτε ἀποφοίτους τῆς Θεολο- 
γικῆς Σχολῆς ἠσϑάνοντο κλίσιν ἀληϑῆ πρὸς τὸ 
ὑψηλότατον τῆς “Ἱερωσύνης ὑπούργημα, καὶ ϑὰ 
ἐπεθύμουν ν᾽ ἀγωνισϑοῦν, στρατευόμενοι ὑπὸ 
τὴν σημαίαν τοῦ Χριστοῦ. 


ΓΩ 


[Παρῆλϑον ὅμως ἔκτοτε πολλὰ ἔτη, χωρὶς 
δυστυχῶς νὰ λάβῃ σάρκα καὶ ὀστᾶ ἡ ὡραία καὶ 
᾿Εϑνωφελὴς αὐτὴ ἀπόφασις τῆς "Ιεραρχίας μας. 
Καὶ βασικὸν αἴτιον τούτου ὑπῆρξεν ἢ ἐπακο- 
λουϑήσασα τρικυμιώδης κυμάτωσις τῆς ἔσωτε- 
ρικῆς μας ζωῆς. Καὶ αἳ ὀδυνηρόταται ᾿Εϑνικαί 
μας περιπέτειαι, τῶν ὁποίων τὸν ἀντίκτυπον, 
φυσικὸν ἦτο, νὰ αἰσϑανϑῇ καὶ ἡ ᾿Εκκλησία μας. 

Καὶ βεβαίως δὲν δυνάμεϑα νὰ ἰσχυρισϑῶμεν, 
ὅτι ὁ ἄμβων ἑσίγησεν, ἢ σιγᾷ σήμερον. Τούναν- 
τίον. “Η δημιουργικὴ πνοὴ μιᾶς νέας Πεντη- 
κοστῆς περιβομβεῖ τριγύρω μας. Καὶ παρατη- 
ρεῖται εἷς τὴν λαϊκὴν ψυχὴν μία ἀφύπνισις τοῦ 
χριστιανικοῦ βιώματος, κατ᾽ ἐξοχὴν ἐλπιδοφόρος. 

[ἄν δὲ ἄλλο ἢ δίκαιαι εἶναι νομίζομεν αἱ 
ἐπικρίσεις ἀσπόνδων φίλων τῆς ᾿Εκκλησίας μας, 
αἱ ὁποῖαι καὶ ὑπερεπληϑύνϑησαν ἐσχάτως, «κρί- 
μασιν οἷς οἷδεν Κύριος». 

“Η σύγχρονος ᾿Εκκλησία μας, ὡς μὴ ἄνή- 
κουσα εἰς τὸν ἀθλον κόσμον τῶν πνευμάτων, 
ἀλλ᾽ εἰς τὸν κόσμον αὐτὸν τῆς διαιρέσεως καὶ τῆς 
φϑορᾶς, ἔχει βεβαίως τὰς παραλείψεις της, καὶ 

τὰ κενά της. Ὡς ἄλλως τε τοῦτο συνέβαινε πάν- 
τοτο. Εἶναι ὅμως ἀναμφισβήτητον, ὅτι ἡ πο- 
ρεία της εἶναι συνεχῶς ἀνιοῦσα. Καὶ ὅτι 
τὰ ᾿Εϑνόσημά της δὲν εἶναι παλαιὰ καὶ σητό- 
βρωτα. ᾿Αλλὰ νεόκοπα. Καὶ λάμπουν καὶ ἄκτι- 
νοβολοῦν, ἀναστιλβωϑέντα καὶ ἀναχρυσωϑέντα 
μὲ νέας προσφοράς Ίης καὶ νέας ὑπερόχους 
ϑυσίας Της. Τὰς ὁποίας μόνον τυφλοὶ εἶναι δυ- 
νατὸν νὰ μὴ βλέπουν. Τὸ Ἔθνος ὅμως τὰς γνω- 
ρίξει. [Καὶ τὰς αἰσθάνεται βαϑύτατα. (Καὶ διὰ 
τοῦτο, ἀπαραμείωτος παραμένει ὃ σεβασμός του 
πρὸς Αὐτήν. Καὶ ὑψηλὴ καὶ ἀμετακίνητος ἡ 
ἐκτίμησίς του καὶ ἡ ἀγάπη του. 
5 πἜ 

Παρὰ ταῦτα, ἀληϑὲς εἶναι, ὅτι πολλὰ ἀκόμη 
πρέπει νὰ γίνουν. Καὶ πρὸ παντὸς νὰ καϑορι- 
σϑοῦν μὲ πλήρη ἀἁδρότητα καὶ σαφήνειαν αἱ 
κατευϑυντήριοι γραμμαί της. Καὶ ν᾽ ἄποκρυ- 
σταλλωϑῇ ἡ πνευματική τῆς μορφὴ καὶ ἔκφρα- 
σις εἰς ἀμετάβλητα χαρακτηριστικά. Καὶ νὰ τε- 
ϑοῦν ὁρόσημα, πέραν τῶν ὁποίων νὰ μὴ εἶναι 
οὔτε νοητὴ οὔτε ἐπιτρεπτὴ οἱαδήποτε παρέκκλι- 
σις. Ταὐτοχρόνως δὲ νὰ κατέλϑῃ εἰς τὸν κοινώ- 
νικὸν στίβον μαχητικωτέρα, μὲ ἔσωτερικὴν ἁδιά- 
σπαστον ἑνότητα καὶ περιστέλλουσα τὰς παντο- 
ειδεῖς κακοποιοὺς δυνάμεις τῆς ἀναρχίας καὶ 
τῆς ἀποσυνϑέσεως. 

Καὶ ἀπὸ τῆς ἀπόψεως αὐτῆς χαιρετίζομεν 
τὸ Συνέδριον τῶν “Ιεροκηρύκων, μὲ ἀληϑῆ ἐν- 
ϑουσιασμόν, ὡς τὴν εὐτυχεστάτην ἀπαρχὴν μιᾶς 
νέας μας ᾿Εκκλησιαστικῆς γραμμῆς. 

Ὃ Νέος µας Προκαθήμενος καὶ ἡ περὶ 
αὐτὸν “Αγία µας Σύνοδος «ἔβαλον---ἀληϑῶς --- 
τὸν δάκτυλον εἰς τὸν τύπον τῶν ἥλων». Καὶ 
ἀποδεικνύονται διακατεχόμενοι ἀπὸ εὐγενεῖς ὅρα- 
ματισμούς. Καὶ ἀπὸ τὸ βαϑὺ συναίσϑήμα τῆς 
ἱστορικῆς των εὐϑύνης, ὡς ϑεματοφυλάκων τῆς 
ἀκραιφνοῦς ᾿Ορϑοδόξου [[αραδόσεως, τὴν ὁποίαν 
ἡ Θεία Πρόνοια ἐνεπιστεύϑη εἰς τὸ Ι!ένος μας. 

Ὲ 

Καὶ εἴμεθα ἀπολύτως βέβαιοι, ὅτι ἀπὸ τὸ 
«Συνέδριον αὐτὸ δὲν ϑὰ προέλϑουν μόνον ἐμπει- 
ρότεροι καϑοδηγηταὶ ψυχῶν, τόσον ἀπαραίτητοι 
διὰ τοὺς κρισίμους καὶ ἀποκαλυπτικοὺς αὐτοὺς 
καιρούς μας. 4λλὰ καὶ ὅτι ϑὰ τοὺς ἐξηγηϑῇ, μὲ 
ἀπόλυτον ἐνάργειαν, ποία πρέπει νὰ εἶναι ἢ πνευ- 
ματικὴ μορφὴ τῆς συγχρόνου ᾿Εκκλησίας μας, 
πρὸς τὴν ὁποίαν οἱ πάντες ϑὰ πειϑαρχήσουν ἀ- 
προφασίστως. ΘΕΟΔ. Κ. ΣΠΕΡΑΝΤΣΑΣ 


ΑΠΟΓΡΑΦΙΚΟΙ ΤΥΠΟΙ ΕΟΡΤΩΝ ΚΑΙ ΑΠΩ͂Ν 
ΕΟΡΤΑΙΟΜΕΝΩΝ ΤῸΝ ΦΕΒΡΟΥΑΡΙΟΝ 


{ΓΗ Ὑπαπαντὴ τοῦ Κυρίου. Ναὸς 
μὲ θυσιαστήριον, σκεπόμενον ὑπὸ κουβουκλίου, καὶ 
ἄμβων, καὶ ἐπὶ τῶν χάτω βαθμίδων αὐτοῦ ἱστάμενος 
ὁ Θεοδόχος πρεσβύτης Συμεών, δεχόμενος εἰς τὰς 
ἀγκάλας αὐτοῦ τὸν Κύριον, παιδίον. Ὁ άγιος Συμεὼν 
παρίσταται ὡς γέρων πολλά,. χύπτων ὑπὸ τὸ βάρος 
τοῦ πολυγηρατείου, μὲ τὸ πρόσωπον ἀσκητικόν, τὸ 
βλέμμα βαθὺ καὶ πλῆρες κατανύξεως, τὰς τρίχας τῆς 
κεφαλῆς καὶ τοῦ πώγωνος ἠγριωμένας, μετὰ κόπου 
ἱστάμενος ἐπὶ τῶν ποδῶν αὐτοῦ. Κρατεῖ δὲ εἰς τὰς 
ἀγκάλας τὸν Κύριον μετὰ φόβου καὶ τρόμου, οὐχὶ μὲ 
γυμνὰς τὰς χεῖρας, ἀλλὰ ἔχων ταύτας χεχκαλυμμέ- 
νας διὰ τοῦ ἱματίου αὐτοῦ, εἰς ἔνδειξιν σεβασμοῦ. 

"Ἔναντι τοῦ Συμεὼν ἵσταται ἡ Θεοτόχος, εἰς 
στάσιν δεήσεως καὶ σεμνοπρεπῆ, μὲ ἔκφρασιν ὀδύ- 
νης ἀκούουσα τὸν πρεσβύτην λέγοντα εἰς αὐτὴν «Σοῦ 
δὲ αὐτῆς τὴν ψυχὴν διελεύσεται ρομφαία, ὅπως ἂν 
ἀποκαλυφθῶσιν ἐκ πολλῶν καρδιῶν διαλογισμοί». 
(Λουκ. β΄, 95). 

Ὄπισθεν τῆς Παναγίας ἀκολουθεῖ ὁ μνήστωρ 
᾿Ιωσήφ, πρεσβύτης στρογγυλογένειος καὶ βραχυγέ- 
νειος, κρατῶν εἰς χεῖρας ζεῦγος τρυγώνων, κατὰ τὸ 
ἰουδαϊκὸν ἔθιμον. 


 ΗΥΠΙΝΤΗ. 


’ Ἢ Ὑπαπαντή. 
Τοιχογρ. ἐν τῷ ναῷ Ζ. []ηγῆς Παιανίας (Διόπεσι)᾽ 
Διὰ χειρὸς Φ. Κ. 

Ὁ ἅγιος Φώτιος ὁ Μέγας. 
Φορητὴ εἰκὼν ἐν ᾿Αμερυκῇ. 
Διὰ χειρὸς Φ. Κ. 


Παρ᾽ αὐτόν, ἵσταται Ὦ προφῆτις "Αννα, γραῖα, 
λιπόσαρκος ἐκ τῶν νηστειῶν καὶ τῆς ἀσκήσεως, διὰ 
τῆς δεξιᾶς δακτυλοδεικτοῦσα τὸν Χριστόν, διὰ δὲ τῆς 
ἀριστερᾶς κρατοῦσα εἱλητάριον, ἐπὶ τοῦ ὁποίου ἀνα- 
γινώσκεται «Τοῦτο τὸ βρέφος οὐρανὸν καὶ γῆν ἐστε- 
ρέωσεν». 

Ταῦτα ζωγραφοῦνται ἐπακριβῶς κατὰ τὰ ἐν τῷ 
Εὐαγγελίῳ γεγραμμένα. Καθ᾽ ὅσον, ὡς καὶ ἄλλοτε 
εἴπομεν, ἐν τῇ ᾿Ορθοδόξῳ ᾿Εκκλησίᾳ, τὰ ἔργα τῆς 
ἁγιογραφίας, ὗ ὑμνωδίας καὶ τῶν λοιπῶν ἐκκλησιάστι- 
κῶν τεχνῶν εἶναι οἱονεὶ ὑπομνήματα εἰς τὸν Θεῖον 
Λόγον. ! 

ἰ Ὁ ἅγιος Φώτιος ὁ Μέγας, Πατριάρ- 
χης Κωνσταντινουπόλεως. Ζωγραφίζεται ὡς γέρων 
στρογγυλογένειος, μὲ ἐταστικόν βλέμμα, καὶ μειλί- 
χιον τὸν χαρακτῆρα τοῦ προσώπου. Φέρει δὲ ἄρχιερα- 
τικὴν στολήν, ἤτοι φελόνιον καὶ ἐπ᾽ αὐτοῦ ὠμοφό- 
ριον, ἄνευ μίτρας, εὐλογῶν διὰ τῆς δεξιᾶς, διὰ δὲ 
τῆς ἀριστερᾶς κρατῶν Εὐαγγέλιον. 

Οἱ ἅγιοι Θεόδωροι, Τήρων καὶ 
Στρ ατηλάτης, Γἰκονίζονται συνήθως μὲ πολεμι- 
κὴν στολήν, ἀμφότεροι εἰς ἀνδρικὴν ἡλικίαν. Καὶ ὁ 

μὲν Τήρων παρίστατα ' μὲ γένειον μέλαν καὶ πυκνόν, 
σγουρομάλλης καὶ μὲ τὰς -ρίχας ἀναταραγμένας. Ἥ 
ἔκφρασις τοῦ προσώπου αὐτοῦ εἶναι αὐστηρά, τὸ 
βλέμμα ἀγριωπόν. Τὶς τὴν δεξιὰν κρατεῖ δόρυ, εἰς 
δὲ τὴν ἀριστερὰν δύο μεγάλα βέλη. Εἰς τὸν ὦμον 
κρέμαται τ ἀσπίς του, εἰς τὴν μίαν πλευρὰν ἡ σπάθη 
καὶ ἢ θήκη τοῦ τόξου. εἰς δὲ τὴν ἑτέραν ἡ φαρέτρα 
περιέχουσα μιιρὰ βέλη. ᾿Εἰκ τῆς ἀριστερᾶς χειρός του 
κρέμαται βαρὺ πολεμικὸν ρότεαλον. Τοιοῦτος ἧτο ὁ 
ὁπλισμὸς τῶν Τηρώνων. 

Ὁ δὲ ἅγιος Θεόδωρος ὁ Στρατηλάτης εἰκονίζε- 
ται κατὰ τὸν χαρακτῆρα τοῦ προσώπου προσηνέστε- 
ρος. “Η κεφαλή του εἶναι σγονρόμαλλη, καὶ τὸ ἐλα- 
φρὸν γένειόν του ὁμοιάζει μὲ τὸ τοῦ Κυρίου. Ἔχει 
καὶ οὗτος τὸ βλέμμα ζωηρὸν καὶ διαπεραστικόν, 
πλὴν σκεπτικὸν καὶ μελαγχολικόν, ἐξ οὗ φαίνεται ὁ 
πολεμιστὴς τῆς πίστεως. '[] περικεφαλαία του εἶναι 
ἐρριμμένη εἰς τὸν ὦμον του. Ὃ μανδύας του εἶναι 
δεμένος εἰς χόμβον ἔμπροσθεν τοῦ στήθους του. Διὰ 
τῆς δεξιᾶς κρατεῖ τὴν σπάθην πρὸ τοῦ στήθους, διὰ 
δὲ τῆς ἀριστερᾶς τὴν ἀσπίδα του. 

Τὰ ὅπλα ταῦτα, μὲ τὰ ὁποῖα εἶναι ὡπλισμένοι 
οἱ ἅγιοι τῆς θείας παρεμβολῆς, οἱ (θεηγόροι ὁπλῖται 
παρατάξεως Κυρίου, παριστῶσιν ὅπλα πνευματικά, 
ὅπως ἐχεῖνα, διὰ τὰ ὁποῖα ὁμιλεῖ ὁ ἀπόστολος Παῦ- 
λος, λέγων : «᾿Αποθώμεθα τὰ ἔργα τοῦ σκότους καὶ 
ἐνδυσώμεθα τὰ ὅπλα τοῦ φωτός». 

Εἴς τινας ἀρχαίας εἰκόνας, οἱ ἅγιοι Θεόδωροι 
εἰκονίζονται Ἡμφιεσμένοι μὲ πολιτικὰς ἐνδυμασίας, 
ὡς εἶναι εἰς τὰς τοιχογραφίας τῶν χαθολυκῶν τῶν 
μονῶν Διονυσίου καὶ Δοχειαρίου ἐν ᾿Αγίῳ "Ὄρει. 


τ Ὁ. ἁγνός εἲξ εροµάρτυς Χαραλάμπης. 
Τέρων φαλακρός, μακρνγένειος καὶ ὀξυγένειος, φέ- 
ρων ἱερατικὴν στολήν," ἤτοι φελόνιον καὶ ἐπιτραχή- 


Μαρτύριον ἁγίου Χαραλάμπους. 
Τοιχογραφία ἱ. ναοῦ ἁγίου Χαραλάμπους Τ]ολυγώνου. 


Διὰ χειρὸς Φ. Ι. 

ΟΜΟΝΑΧΙΚΟΣ ΒΙΟΣ ΕΝ ΑΙΘΙΟΠΙΑ. 


Εἶναι γνωστὸν ὅτι ὁ Μοναχισμὸς ἐν τῷ Χριστια- 
γικῷ κόσμῳ καθόλου ὑπῆρξε προϊὸν χυρίως τῶν πρώ- 
των ἐχείνων ἀναχωρητῶν καὶ ἀσκητῶν τῆς Αἰγυπτια- 
χῆς ᾿Ερήμου, τῶν ζητούντων τὴν ψυχικὴν αὐτῶν σω- 
τηρίαν ἐν τῇ μονώσει. Ἡ ἐξαιρετικὴ μορφὴ τοῦ Με- 
γάλου ᾿Αντωνίου (Γ 850), δεσπόζουσα καθ’ ὅλην τὴν 
μακρὰν περίοδον ἀπὸ τῶν ἀρχῶν τοῦ θ΄ ἡμίσεος τοῦ 
δου μ. Χ. αἰῶνος μέχρι καὶ τῶν ἀρχῶν τοῦ 6΄ ἡμί- 
σεος τοῦ 4ου μ. Χ. αἰῶνος, ἤτοι ἐπὶ μίαν περίπου 
ἑχατονταετηρίδα, δικαίως ἐχαραχτηρίσθη ὡς ἡ ἵδρυ- 
τικὴ τοῦ Μογαχισμοῦ. Διὸ χαὶ πατὴρ αὐτοῦ ἐκλήθη. 

Ὃ 4ος μ. Χ. αἰὼν ὑπῆρξεν ἡ περίοδος τῆς κατ᾽ ἐξο- 
χὴν ἀκμῆς τοῦ μοναχικοῦ θεσμοῦ ἐν Αἰγύπτῳ. Κῖς 
χιλιάδας πολλὰς ἠριθμοῦντο οἱ πάσης φύσεως ἀναχω- 
ρηταὶ καὶ ἀσκηταὶ τῆς Αἰγυπτιακῆς ἐρήμου. ᾿Εντεῦ- 
θεν ἤρξατο μετ᾽ οὐ πολὺ διαδιδόμµενος καὶ εἰς τὰς 
πέριξ τῆς Αἰγύπτου χώρας. Μεταξὺ τῶν χωρῶν τού- 
των, ἐκ τῶν πρώτων, δέον ὅπως συμπεριληφθῇ καὶ 
ἡ ἡμετέρα Αἰθιοπία. Εἰς τοῦτο μεγάλως συνέτεινε τὸ 
γεγονὸς ὅτι, ἐχτὸς τῶν κοινῶν συνόρων, ἅτινα συν- 
δέουν τὰς δύο ἱστορικὰς χώρας, ἀπὸ μακροῦ προσέτι 
οἳ δύο λαοὶ εἶχον ἀναπτύξει σπουδαίως τὰς ἐμπορικὰς 
καὶ πνευματικὰς αὐτῶν σχέσεις. Αἱ σχέσεις αὗται 
μετὰ Χριστὸν μάλιστα κατέστησαν ἐπὶ τοιοῦτον στε- 
ναί, ὥστε ἡ Αἰθιοπικὴ ᾿Εκκλησία νὰ ὀνομάζη ἑαυτὴν 
θυγατέρα τῆς Αἰγυπτιαχκῆς, ἧς τὸν ἱδρυτὴν Βύαγγε- 
λιστὴν Μᾶρχον ἐκάλει καὶ ἰδικόν της ἱδρυτὴν καὶ 
πνευματικὸν πατέρα. 


λιον. Συχνὰ παρίσταται πατῶν ἐπὶ τερατομόρφου γυ- 
ναικός, παριστώσης τὴν πανώλην, τὸ «θανατικόν», 
ὅπως ἔλεγον οἱ παλαιοί, καθ᾽ ὅσον ὁ ἅγιος οὗτος τι- 
μᾶται ὡς λυτρούμενος τοὺς πάσχοντας ἐκ τῆς ἐπα- 
ράτου ταύτης ἀσθενείας. 

{ Ἡ ἁγία Φιλοθέη ἡ ᾿Αθηναία. Εἰ- 
κονίζεται ὡς μοναχή, μὲ ἀσκητικὴν φυσιογνωμίαν, 
κρατοῦσα σταυρόν. Εἰκόνες αὐτῆς εὕρηνται ἐν Σαλα- 
μῖνι καὶ εἴς τινας τῶν νχίσκων τῆς ᾿Αττυκῆς, ἀναγό- 
μεναι εἰς τὸν ΙΗ’ αἰῶνα. Ὃ γράφων τὰς γραμμὰς 
ταύτας ἐζωγράφισεν εἰκόνας τῆς ἁγίας Φιλοθέης ἐν 
τῷ ἀναστηλωθέντι ἀρχαίῳ ναῷ τοῦ ἁγίου ᾿Ανδρέου, 
εὑρισκομένῳ εἰς Κάτω Πατήσια, τοῦ ὁποίου κτιτόρισσα 
ὑπῆρξεν ἢ ἁγία, ἐν τῷ ναῷ Ζωοδόχου Ι!ηγῆς |Ιαια- 
νίας (Λιόπεσι), ἐν τῷ ναῷ ἁγίου Χαραλάμπους []ο- 
λυγώνου, καὶ ἀλλαχοῦ. 

{[ Ὁ ἅγιος Πολύκαρπος Σμύρνης. 
Ἑέρων ὀξυγένειος, φαλακρός, μὲ τὸ βλέμμα πλῆρες 
πραότητος χαὶ ἐγκαρτερῆσεως. Φέρει ἱερατικὴν στο- 
λήν, ἦτοι πολυσταύριον φελόνιον καὶ ὠμοφόριον. 

{ Εἰκὼν τοῦ Τελώνου καὶ Φαρισαίου. 
Ναὸς μὲ θυσιαστήριον. Καὶ ἔμπροσθεν αὐτοῦ ὁ Φα- 
ρισαῖος, πλουσίως ἐνδεδυμένος καὶ προσβλέπων εἰς 
τὸν οὐρανὸν μὲ μεγαλαυχίαν, ὁ δὲ πτωχὸς Τελώνης, 
γονυπετὴς κατὰ γῆς, ψιθυρίζει ταπεινῶς καὶ μετὰ 
κλαυθμοῦ «Ὁ Θεός, ἱλάσθητί μοι, τῷ ἁμαρτωλῷ». 

ΦΩΤΙΟΣ ΚΟΝΤΟΓΛΟΥΣ 


Κατὰ τὴν ἱερὰν παράδοσιν τῆς Αἰθιοπικῆς Ἔχ- 
κλησίας, τὸν μοναχικὸν ἐν τῇ χώρᾳ θεσμὸν μετέφε- 
ρον ἐνγέα ἐκ τῶν μοναχῶν τοῦ “Αγίου ΙΙαχωμίου (Τ 846), 
ἱδρύσαντες ἰσαρίθμους Μονὰς ἐν τῇ περιφερείᾳ Τιγρὲ 
τῆς ᾿Ανατολικῆς Αἰθιοπίας. Εἶναι χαρακτηριστικὸν 
ὅτι αἱ γεραραὶ αὗται Μοναὶ λειτουργοῦν μέχρι σήμε- 
ρον κανονικῶς, ἀποτελοῦσαι διὰ τὸν εὐσεβῆ λαὸν τῆς 
Αἰθιοπίας σεθάσμια προσκυνήματα. Οἱ αὐτοὶ μοναχοὶ 
ὡσαύτως μετέφρασαν καὶ πλεῖστα ἀσχητικοῦ περιε- 
χομένου συγγράμματα, ἐφήρμοσαν δὲ ἐν τῷ μοναχισμῷ 
τοὺς κανόνας τοῦ πατρὸς αὐτῶν Παχωμίου, διὸ καὶ 
ἐν τῷ συνόλῳ αὐτῶν αἱ Αἰθιοπικαὶ Ἱεραὶ Μοναὶ εἶναι 
κοιγοθιακαί. ᾿Εν τούτοις παραμένει ἀνεξακρίθωτον 
τὸ κατὰ πόσον οἱ μοναχοὶ οὗτοι προηγήθησαν ἢ ἤκο- 
λούθησαν ἐν τῇ διδασκαλίᾳ τοῦ Χριστιανισμοῦ ἐν Αἰ- 
θιοπίᾳ τὸν "Αγιον Φρουμέντιον, ὅστις ὑπὸ τῆς ᾿Εικ- 
κλησίας ἡμῶν παλέῖται «πατὴρ εἰρήνης καὶ ἀἄνακα- 
λυπτὴς τοῦ Φωτός»: «᾿Αδοῦνε σελάµα καὶ Κεσάτε Βε- 
ρεχάν». Τὸ δέβαιον ἐν τούτοις εἶναι ὅτι ὃ Ἅγιος 
Φρουμέντιος ὑπῆρξεν ὁ πρῶτος ᾿Επίσχοπος καὶ διορ- 
γανωτὴς τῆς Λἰθιοπικῆς ᾿Εκκλησίας. Κατὰ πᾶσαν πι- 
θανότητα διετέλεσε καὶ οὗτος προηγουμένως μοναχός. 

Κατὰ ταῦτα ὑπάρχουν πολλοὶ οἱ ὑποστηρίζοντες 
ὅτι ἢ εἴσοδος τοῦ Χριστιανισμοῦ ἐν τῇ χώρᾳ μας 
ἐπραγματοποιήθη λίαν ἐνωρίς, ἤδη ἀπὸ αὐτῶν τῶν 
᾿Αποστολικῶν χρόνων, μὲ πρῶτον χήρυχα τὸν Εὐγοῦ- 
χον τῆς Βασιλίσσης τῶν Αἰθιόπων Κανδάκης (Πράξ. 
η, 24-40). Πρὸς τὴν ἄποψιν ταύτην συνετάχθη καὶ 
ὁ Πατὴρ τῆς ᾿Εχκλησιαστικῆς “Ἱστορίας Βὐσέδιος 
(559). Μὲ τὸ θέμα ὅμως τοῦτο ἔχει εἰδιχκῶς ἀσχοληθῆ 
εἰς μακρὰν ἐμπεριστατωμένην διατριθήν του ὃ "Α6α 
Χάβτε Μαριὰμ Οὐρχανὲχ (τῆς θεολογικῆς Σχολῆς τῆς 
Χάλκης). |ἰάντως ἢ ἀπόφασις τοῦ Μεγάλου ᾿Αθανα- 
σίου ([ 918), ὅπως τοποθετήση ᾿Επίσκοπον ἐν Αἰθιο- 
πίᾳ, μαρτυρεῖ σαφῶς ἂν μή τι ἄλλο περὶ τῆς προῦ- 
πάρξεως ἱκανῶν χριστιανικῶν κοινοτήτων ἐν τῇ χώρᾳ. 

: ο ' 

Ἔκτοτε ὁ ἑκάστοτε ᾿Αρχιεπίσκοπος τῆς Αἰθιοπι- 
κῆς ᾿Εχκλησίας ἧτο Αἰγύπτιος καὶ δὴ καὶ ἐκ τῆς 
Μονῆς τοῦ Μεγάλου ᾿Αντωνίου. Ὡς ἐκ τούτου ἐδοή- 
θει σπουδαίως εἰς τὴν καλλιέργειαν καὶ περαιτέρω 
διάδοσιν τοῦ μοναχικοῦ θεσμοῦ ἐν τῇ ἐπισκοπῇ του. 
Βῖς ἄλλος ἐξαίρετος παράγων, ὅστις σπουδαῖον διε- 
δραμάτισε πρόσωπον εἰς τὴν καθόλου ἐξέλιξιν τοῦ μο- 
ναχισμοῦ ἐν Αἰθιοπίᾳ ἧτο ἀναντιρρήτως καὶ ὁ ἑκά- 
στοτε αὐτοκράτωρ τῆς χώρας. Οἱ αὐτοκράτορες οὗτοι, 
μιμηταὶ γενόμενοι τῶν Βυζαντινῶν αὐτοκρατόρων, οὐ- 
δεμίαν παρέλειπον εὐκαιρίαν τοῦ νὰ ἐνισχύουν γεν- 
ναίως τὰς ὑφισταμένας Ἵ. Μονάς, οὐ μὴν ἀλλὰ καὶ 
νὰ προδαίνουν εἰς τὴν ἀνίδρυσιν καὶ νέων τοιούτων. 
᾿Ενίοτε δέ, καὶ κατὰ περιστάσεις, χαὶ αὐτοὶ οὗτοι οἳ 
αὐτοκράτορες ἐμόναζον εἰς μονάς. Ἔχομεν πλεῖστα 
τοιαῦτα παραδείγματα μοναχῶν αὐτοκρατόρων. Οὕτω 
δὲν εἶναι διόλου ἄπορον τὸ πῶς ἠδυνήθησαν αἲ Μο- 
γαὶ ἐν τῇ χώρᾳ μας νὰ ἀποχτήσουν λίαν ἐνωρὶς ἤδη 
τεραστίας περιουσίας. 

Σήμερον ὁ μοναχικὸς θεσμὸς ἐν τῇ χώρᾳ ἡμῶν 
εὑρίσχεται ἐν πλήρει ἀκμῇ. Αἱ λειτουργοῦσαι Μοναὶ 
εἶναι πολλαί, μέγας εἶναι ὁ ἀριθμὸς τῶν ἐν αὐταῖς 
μοναζόντων. |]άντες οὗτοι, διάγοντες θίον αὐστηρὸν 
μαχρὰν τοῦ χόσμου καὶ πλούσιοι εἰς ἔργα χριστιανι- 
χῆς ἀγάπης, ἔχουν ἀποσπάσει τὸν βαθὺν θαυμασμὸν 
τῶν κατοίκων. Ὅσον ἀφορᾷ εἰς τὸ ἔργον αὐτῶν, οἱ 
μοναχοὶ ἀσχολοῦνταϊ κυρίως μὲ τὸ θεῖον κήρυγμα καὶ 
τὴν ἱερὰν ἐξομολόγησιν. “Ὡσαύτως οἱ αὐτοὶ ἀσχολοῦν- 
ται καὶ μὲ τὴν γεωργίαν, τὴν χτηνοτροφίαν καὶ εἰς 
ἄλλας συνήθως χειρωνακτικὰς ἐργασίας. Ὁ τρόπος 
τῆς ζωῆς των διέπεται ὑπὸ ἀρχαίων αὐστηρῶν χανό- 
νων. Ἑροφὴ λιτή. ᾿Ενδυμασία συνήθως ἐχ χατειργα- 
σμένων δερμάτων ζώων. ᾿Εχ τῆς μορφῆς τῆς ἀσκήσεως 
αὐτῶν, διακρίνονται εἰς χορτοφάγους, καρποφάγους, 
δενδρίτας, στυλίτας καὶ εἰς ἀμιλήτους (ταρἰβίεο). 
Οἱ μοναχοὶ δὲν ἔχουν ἰδικάς των ἐνορίας, ἐκτὸς ἕλα- 
χίστων, εἰς ἃς ὅμως δὲν ἐπιτρέπεται νὰ λαμδάνουν 
μέρος οἱ ἔγγαμοι κληρικοί. Οἱ Αἰθίοπες μοναχοὶ δὲν 
περιορίζονται μόνον εἰς τὴν χώραν των. Πολλοὶ ἐξ 
αὐτῶν μονάζουν εἰς ἱερὰς Μονὰς τῶν “Αγίων Τόπων, 
τῆς Αἰγύπτου καὶ ἀλλαχοῦ. Ὑπάρχουν δὲ μέχρι σή- 
μερον καὶ ἀρχετοὶ ἀναχωρηταί, οἵτινες ἐν τῇ ἐρήμῳ 
ἀποθνῄσχουν πολλάκις ἐξ ἐλλείψεως τροφῶν ἢ ὕδατος. 

Ῥω 

Δύο ὑπῆρξαν οἱ χυριώτεροι παράγοντες οἱ συντε- 
λέσαντες εἰς τὴν ἀκμὴν τοῦ Μοναχισμοῦ ἐν Αἰθιοπίᾳ. 
Ὃ πρῶτος τούτων εἶναι ὅτι τὰ ἀσκητικοῦ περιεχο- 
μένου κατὰ τὸ πλεῖστον σχολικὰ διβλία ἦσαν τοιαῦτα 
κατὰ τὸ μεγαλύτερον αὐτῶν μέρος. Ὁ δεύτερος ὅτι 
ὃ ἑκάστοτε ᾿Αρχιεπίσκοπος, Αἰγύπτιος ὤν, δὲν ἐπεθύ- 
μει ὡς ἧτο φυσικὸν νὰ περιβάλλεται ὑπὸ ἐπιτελείου 
Αἰθιόπων μοναχῶν, οἵτινες εὐλόγως θὰ ἤγειρον ἀξιώ- 
σεις, ὅπερ καὶ ἐγένετο ἐν τοῖς πράγμασι βραδύτερον. 
Οὕτω τὰ ἀξιώματα ἐδίδοντο ὑπ᾽ αὐτοῦ συνήθως εἰς 
λαϊκοὺς θεολόγους ἢ καὶ ἐγγάμους χληρικούς, θεω- 
ῥουμένους πρὸς τούτοις ὡς πλέον καταλλήλους 
τῶν μοναχῶν. ᾿Ελάμδανον δ᾽ οὗτοι τίτλους ἐχκλήσια- 
στικοὺς ὡς οἱ ἀκόλουθοι: ᾿Αλέκα, Μελίκε, Βερέχαν, 
Μελάκε Σελάμ, Μελάκε ταχάϊ ἤτοι προϊστάμενος, 
ἄγγελος τοῦ φωτός, ἄγγελος εἰρήνης, ἄγγελος τοῦ 
ἡλίου χ. τ. τ. Ὁ περιορισμὸς ὅμως οὗτος ἔσχεν ἄρι- 
στα διὰ τὸν μοναχικὸν θεσμὸν ἀποτελέσματα. Αἱ Μο- 
γαὶ ἐξ ἄλλου ἀπὸ ἀρχαιοτάτων ἔτι χρόνων τυγχάνουν 
ἀφορολόγητοι. Οἱ μοναχοί, ὡς καὶ οἱ κληρικοὶ καθό- 
λου, ἀπαλλάσσονται πάντως τῆς στρατιωτικῆς θητείας. 
Ἡ παρθενία ὅμως, ἡ ἀκτημοσύνη καὶ ἢ ὑπακοὴ εἶναι 
ὑποχρεωτιχαί. - 

κκ κ 

Ὡς πρὸς τὴν παιδείαν αἱ ἱεραὶ Μοναὶ ὑπῆρξαν τὰ 
στοιχεῖα καὶ φροντιστήρια Χληρικῶν τε καὶ λαϊκῶν. 
Οἱμοναχοὶ ζῶντες ἐν παρθενίᾳ, προσευχῇ καὶ νηστείᾳ, 
παρεδίδοντο εἰς μελέτας, οὐ μόνον θεολογικὰς ἀλλὰ 
καὶ θύραθεν τοιαύτας. Δέον νὰ σημειωθῇ ὅτι ἐν τῇ 
Αἰθιοπίᾳ μέχρι τοῦ αὐτοκράτορος Μενελὶκ τοῦ Β΄ 
(1880) δὲν ὑπῆρχον χρατικὰ σχολεῖα. Ὃλα τὰ σχο- 
λεῖα ἦσαν ἐκχλησιαστικά, οἱ δ᾽ εἰς αὐτὰ διδάσκοντες 
ὑπῆρξαν κατὰ τὸ πλεῖστον μοναχοί. Εὐχόλως δύναταί 


τις ν᾽ ἀντιληφθῇ, ὅτι εἰς τοιαῦτα Σχολεῖα τὸν πρῶτον 
λόγον εἶχον τὰ θρησχευτικὰ μαθήματα. Οὐχ ἧττον 
ὅμως δὲν ἔλλειπον τελείως καὶ τὰ μαθηματικά, ἡ φι- 
λοσοφία, ἢ ἱστορία, ἡ γεωγραφία, ἡ ἰατρική, ἢ νο- 
μική, ἡ ἀστρονομία, καὶ αὐτὴ ἀκόμη ἢ χημεία. Ἔχ 
τῶν θεολογικῶν μαθημάτων κατὰ σειρὰν σπουδαιότη- 
τος ἐδιδάσχοντο ἢ ᾿Αγία Γραφή, ἰδίᾳ τὸ Ταλτήριον, 
ἡ ᾿Εχχλησιαστικὴ Μουσική, τὰ ἀσκητικὰ συγγράμ- 
ματα κ. ἄλ. |]άντα ταῦτα ἔχουν τεραστίαν ἐπίδρασιν 
ἐπί τὴν ἠθικὴν διαμόρφωσιν τῆς νέας γενεᾶς ἐν τῇ 
χώρᾳ ἡμῶν. Σημειωτέον, ὅτι ἐκ τῶν ἰδιορρύθμων τού- 
των σχολείων ἐξήρχοντο οὐ μόνον οἱ κληρικοὶ ἀλλὰ 
καὶ οἱ δικασταί, δικηγόροι καὶ αὐτοὶ προσέτι οἱ µε- 
γάλοι αὐτοκράτορες τῆς χώρας. 


πε 
πε κκ . 

Σήμερον τὰ πράγματα ἤλλαξαν. Ἤδη παντοῦ ἱδρύ- 
θησαν καὶ λειτουργοῦν Δημοτικὰ Σχολεῖα, Γυμνάσια 
καὶ Κολλέγια. Πολλοὶ ἐχ τῶν μαθητῶν εἶναι ὑπότρο- 
φοι τοῦ κράτους. Εἰς τὴν πρωτεύουσαν ἐξ ἄλλου 
᾿;Αδδὶς -᾿Αμπέμπα λειτουργεῖ πλέον Πανεπιστήμιον, 
ὡς καὶ Θεολογικὴ Σχολή. ᾿Αλλὰ καὶ πέραν τούτου, 
οἱ διακρινέμενοι ἐπὶ ἀξίᾳ φοιτηταὶ ἀποστέλλονται 
ὑπὸ τοῦ χράτους εἰς τὰ ΙΙανεπιστήῆμια τοῦ ἐξωτεριχοῦ 
πρὸς εὐρυτέρας σπουδάς, ὡς ἐν “Ἑλλάδι, Γερμανίᾳ χαὶ 
ἀλλαχοῦ. Γενικῶς, ἐξ ἐπόψεως μορφωτικοῦ ἐπιπέδου, 
ἡ Αἰθιοπία διανύει σήμερον στάδιον μεταθατικόν. 
Πάντως, ἐὰν ἀφαιρέση τις τοὺς χωρικοὺς μὲ τοὺς 
ἁπλοϊκοὺς αὐτῶν τρόπους ζωῆς, ἡ ὑπόλοιπος χώρα 
παρέχει εἰκόνα κράτους μᾶλλον Εὐρωπαϊχοῦ. ᾿Αλλὰ 
καὶ ἢ εἰκὼν αὕτη εἶναι, κυρίως εἰπεῖν, φαινομενικὴ 
καθ᾽ ὅτι οἷ πλεῖστοι τῶν καθηγητῶν εἶναι σήμερον 
ξένοι, πολλὰ δὲ τῶν μαθημάτων διδάσχονται εἰς τὴν 
᾿Αγγλικήν. Τὸ γεγονὸς ὅμως τοῦτο ἀποτελεῖ περι- 
φρόνησιν πρὸς τὴν γλῶσσαν καὶ τὴν πνευματικὴν χα- 
θόλου παράδοσιν τῆς χώρας. Ἡ δύναμις ἐκείνη, ἥτις 
ἤδη καλεῖται διὰ τοῦ τεραστίου αὐτῆς χύρους νὰ Θθε- 
ραπεύσῃ τὰς ἐλλείψεις ταύτας, εἶναι ἡ ᾿Εκκλησία. 
᾿Αλλὰ τῆς ᾿Εχκλησίας αὐτῆς τὴν χυρίαν δύναμιν ἀπο- 
τελοῦν οἱ Μοναχοὶ τῆς Αἰθιοπίας. Τοῦτ᾽ αὐτὸ ἰσχύει 
ἄλλωστε καὶ δι᾽ ὁλόκληρον τὴν ᾿Ὀρθόδοξον ᾿Ανατο- 
λικὴν τοῦ Χριστοῦ ᾿Εκκλησίαν. Ὃ μοναχιχκὸς θίος 
ἀποτελεῖ θεμελιώδη ὅλως προὐπόθεσιν ἀναπτύξεως 
καὶ προόδου. Διὸ καὶ ἐπιταχτικὴ προβάλλει ἡ ἀνάγκη, 
ὅπως οὗτος ἀναδιοργανωθῇ ἐκ θάθρων, ἐπὶ νέων βά- 
σεων ἀνταποχρινομένων πρὸς τὴν σημερινὴν πραγμα- 
τιχότητα. ᾿Αποτελεῖ κοινὴν πλέον πεποίθησιν τὸ γε- 
γονὸς ὅτι ὁ Μοναχισμός, ὧς παρουσιάζεται σήμερον, 
δὲν δύναται σοθδαρῶς νὰ ἐπιδράση ἐπὶ τῶν σημερινῶν 
κοινωνιῶν. Εἶναι ἑπομένως ἀνάγκη νὰ ἐπέλθῃ ἐσωτε- 
ρική τις ἀλλαγὴ καὶ ἀνανέωσις προσηρμοσμένη πρὸς 
τὰς σημερινὰς χοινωνικὰς ἀπαιτήσεις. Αἱ Μοναὶ θὰ 
πρέπῃ νὰ ἀποθοῦν ὁρμητήρια ἀνδρῶν ἐμφορουμένων 
ὑπὸ χριστιανικῶν ἰδεωδῶν καὶ ἐχόντων ἀρτίαν θεολο- 
γικήν, οὐ μὴν ἀλλὰ καὶ ἐγχυχλίαν κατάρτισιν, εἰς τρό- 
πον ὥστε ἐντεῦθεν νὰ δημιουργηθῇ ἡ νέα χριστιανικὴ 
κοινωνία. Ἡ χοινωνία τῶν η ἥτις τ θὰ ἔχη 
τὴν ῥίζαν αὐτῆς εἰς τὴν γῆν, θὰ ὑψώνῃ τὴν κορυφήν 
: μ τοῦ οὐρανοῦ. ΣΑΜΟΥΗΛ ΤΑΡΕΦΕ 

ΑΝΕΚΛΔΟΤΟΙ 


ΕΠΙΣΤΟΛΑΙ 


ΝΕΚΤΑΡΙΟΥ ΚΕΦΑΛΑ, ΜΗΤΡΟΠΟΛ. ΠΕΝΤΑΠΟΛΕΩΣΩῚ) 
ΚΑΙΙΕΡΑΣ ΜΟΝΗΣ ΚΡΥΠΤΟΦΕΡΡΗ͂Σ 


Ὁ Νεκτάριος Κεφαλᾶς, μητροπολίτης Πενταπό- 
λεως διατελέσας ἐν τῇ ᾿Εκκλησίᾳ ᾿Αλεξανδρείας χαὶ 
διευθυντὴς τῆς ᾿Εχχλησιαστικῆς “Ριζαρείου Σχολῆς, 
ἐφησυχάζων ἐν τῇ ὑπ᾽ αὐτοῦ ἐπανιδρυθείσῃ ἐν Αἰγί- 
νη ἱερᾷ μονῇ ἁγίας Τριάδος, διετῆρει ἀλληλογρα- 
φίαν μετὰ ἑτεροδόξων χριστιανῶν “Ρωμαιοκαθολικῶν, 
Παλαιοκαθολικῶν καὶ ᾿Αγγλικανῶν ἐπὶ τῷ σχοπῷ 
τῆς προαγωγῆς τῶν σχέσεων πάντων τούτων μετὰ τῆς 
Ὀρθοδόξου ᾿Ανατολικῆς ᾿Εκκλησίας, τῆς ὁποίας τὰς 
δογματικὰς ἀληθείας ἀνέπτυσσε μετὰ πολλῆς ἀντι- 
κειμενικότητος καὶ ἀκριδείας. ᾿Εχόμενος στερρῶς 
τῶν ὀρθοδόξων ἐπόψεων, ἔγραφεν ἄνευ φανατισμοῦ, 
ἀλλὰ μετὰ πολλῆς ἀγάπης καὶ εὐγενείας, συνεπείᾳ 
τῶν ὁποίων μεγάλως ἐτιμᾶτο παρὰ πάντων. Εἰδιχκῶς 
δὲ μετὰ τῶν “Ρωμαιοχαθολικῶν τηρῶν ἀλληλογρα- 
φίαν, ἔθετε τὰς ὀρθοδόξους ἐπόψεις, δαψιλῆ χρῆσιν 
ποιούμενος τῶν ἱστορικῶν πηγῶν. "Άξιον σημειώσεως 
εἶναι, ὅτι παρὰ τὴν ὑπ᾽ αὐτοῦ συγγραφὴν τοῦ διτό- 
µου περὶ τῶν αἰτίων τοῦ σχίσματος τῶν δύο χκλη- 
σιῶν ἔργου! ἐξηκολούθει νὰ γράφῃ πρὸς “ΡῬωμαιοκα- 
θολιχούς, ἀποστέλλων τὰς μελέτας αὐτοῦ, οὗτοι δὲ 
πάλιν εὐφήμως ἔγραφον καὶ ἐδημοσίευον εἰς περιο- 
δικὰ αὐτῶν περὶ τοῦ προσώπου αὐτοῦ καὶ τῆς θεολο- 
γικῆς αὐτοῦ μορφώσεως 5. 

Εἰς τὸ προσωπιχὸν λοιπὸν ἀρχεῖον τοῦ ἁγίου Νε- 
κταρίου Κεφαλᾶ ἀνεύρομεν τρεῖς ἐπιστολὰς τοῦ ἡγου- 
μένου τῆς ἐν “Ρώμῃ ἱερᾶς μονῆς τῆς Θεοτόκου τῆς 
Κρυπτοφέρρης πρὸς τὸν Μητροπολίτην Πενταπόλεως 
Νεκτάριον Κεφαλᾶν. καὶ ἑτέραν τούτου πρὸς τὸν 
πρῶτον. Αἱ δύο ἐξ αὐτῶν ἀντηλλάγησαν κυρίως ἐξ 
ἀφορμῆς τῆς πληρορορίας τῆς ὑπὸ τῆς μονῆς τῆς 
Κρυπτοφέρρης ἐκδόσεως περιοδικοῦ, σκοποῦντος τὴν 
ἕνωσιν τῶν δύο ᾿Βκκλησιῶν. Τὰ χείμενα τῶν ἐπιστο- 
λῶν παραθέτομεν, ὡς ἔχουσι, κατωτέρω. τ 


Ποήια ϱ |7/Ογίθηί6 
ἽΝ. 98 


Ῥαάία (νεεα αἱ Ὠνοίία[ενγαίαᾳ 
ἰἱ 18 ᾿Ιουλιου 1910 


Σεβασμιώτατε, 
Ἥ Ὑ. δ. γνωρίζει ἤδη τὴν ἀπόφασιν, ἣν ἔλα- 
ε - - 
βεν ἢ Μονὴ ἡμῶν, τοῦ δημοσιεύειν περιοδικόν, ἆπο- 
σκοποῦν τὴν ϑεάρεστον ἕνωσιν τῆς ᾿Ανατολικῆς καὶ 
τῆς Λυτικῆς “Ρωμαϊκῆς ᾿Εκκλησίας, καὶ διὰ τοῦτο 
ἔκκλησιν ἐποιήσαμεν εἰς πάντας τοὺς ποϑοῦντας τὸ 
. , . 7 - -, -..1Τ ΄ ἳ 
καλὸν καὶ τὴν αὔξησιν τῆς τοῦ Χριστοῦ "Εκκλησίας, 


Ί. Νεκταρίου Κεφαλᾶ Μητροπολίτου ]Τενταπόλεως, Με- 
λέτη “Ἱστορικὴ περὶ τῶν αἰτίων τοῦ σχίσματος, Τόμος α’, 
ἐν ᾿Αθήναις 1911 καὶ τόμος β’. ᾿Λθῆναι 19419. 

2. Περιοδικὸν «ὁ Βησσαρίων» τόμος 1], τεῦχος 65, 
ἔτος ΥΙ, Ῥώμη. «᾿Αναμόρφωσις» ᾿Αθῆναι 1903, ἀριθ. φύλ. 835, 
σελ. 278. Ἰδὲ καὶ ᾽Αρχιμ. Τίτου Ματθαιάκη, “Ὁ ὅσιος Νε- 
κτάριος Κεφαλᾶς, Μητροπολίτης Πενταπόλεως 1846-1910) 
«Ἀθῆναι 1955, ἐν σελίδι 77. 


᾽ 


αἰτησάμενοι αὐτούς, ἵνα προϑύμως τείνωσιν ἡμῖν 
ἀρωγὸν τὴν χεῖρα πρὸς ἐπίτευξιν τοῦ δυσχεροῦς 
ἔργου τούτου. 

Καὶ νῦν διὰ τὴν ἐμπιστοσύνην, τὴν ὁποίαν ἔχο- 
μεν εἲς "Υμᾶς διὰ τὰ πολλὰ εὐμενείας δείγματα, τὰ 
ὁποῖα πολλάκις ἡμῖν ἐδείξατε, λαμβάνομεν τὸ ϑάρ- 

ς, Ε;] ῥα . ε 5» ΄ ΄ 
ρος, ἵνα αἰτώμεϑα τὴν Υ͂. δ. ἔτι μίαν χάριν. 


Γνωστὸν ἡμῖν τυγχάνει, ὅτι εἰς τὸ προσεχὲς φϑι- 
νόπωρον ϑὰ συναχϑῇ ἐν “Ελλάδι τὸ νομοϑετικὸν 
Συμβούλιον ((Τοε{ἠγιβιίε), ὅπως ἀναϑεωρήσῃ τὸ 
Σύνταγμα τοῦ “Ελληνικοῦ Βασιλείου, καὶ ἐμάϑομεν, 
ὅτι ὅλη ἡ ᾿Ορϑόδοξος ᾿Επισκοπὴ φοβεῖται δικαίως 
μήπως καὶ πάλιν διορισϑῶσι καὶ κυρωϑῶσιν οἳ νό- 
μοι οἳ καταστρεπτικοὶ τῆς ἐλευθερίας τῆς ᾿Ορϑοδό- 
δου ᾿Εκκλησίας,᾽νόμοι ἀποσκοποῦντες τὴν ὕποδού- 
λωσιν αὐτῆς εἰς τὸ λαϊκὸν κράτος καὶ ὁλοτελῶς ἀν- 
τικείμενοι εἷς τοὺς κανόνας τῆς ἐνδόξου ᾽Ανατολι- 
κῆς ᾿Ιἐκκλησίας καὶ εἰς τὰ διδάγματα τῶν “Αγ. Πα- 
τέρων. 

᾿Κὰν οὖν ὣς πρὸς τὸν σκοπὸν τοῦτον ἡ “Ελλην. 
᾿Επισκοπὴ ϑέ}ῃ ἡμῖν δειχϑῆ εὐμενής, ἀπεφασίσα- 
μεν, ἵνα δημοσιεύσωμεν σειρὰν ἄρϑρων καὶ φυλλά- 
διον, τὸ δποῖον νὰ διαδοϑῇ ἀνὰ τὴν “Ελλάδα, ἵνα 
πάντες ἐννοήσωσι τὴν ἀνάγκην τῆς τῶν ᾿Εκκλήσια- 
στικῶν νόμων μεταρρυϑμίσεως, τὴν ἀνάγκην τῆς 
αὐτονομίας τῆς ὀφειλομένης εἰς τὴν ᾿Εκκλησίαν, εἲς 
τρόπον ὥστε πᾶς ὁ κλῆρος καὶ τὸ ὀρϑόδοξον πλήρω- 
μα ὁμοϑυμαδὸν παρακαλέσωσι τοὺς ἀντιποοσώπους 
των, ὅπως ἐν τῇ Συνελεύσει τῇ προσεχεῖ πάσῃ δυ- 
νάμει ἀπαιτήσωνται ἀπὸ τῆς Κυβερνήσεως τὴν ἐξόν- 
τωσιν τῶν νόμων τῶν σφετεριζόντων τὰ ΜΎτροπο- 
λιτικὰ καὶ ᾿Επισκοπικὰ δίκαια. 

Διὰ τοῦτο λαμβάνομεν τὸ ϑάρρος, ἵνα εὐχηϑῶ- 
μεν τὴν Ὑ. Σ., ὅπως εὐαρεστούμενοι ἀποστείλητε 
ἡμῖν πληροφορίας καὶ ὑπομνήματα καταδηλοῦντα 
τὴν πιεστικὴν καὶ καταδουλωτικὴν κατάστασιν, ὑπὸ 
τὴν ὁποίαν κατέχει τὴν ᾿Εκκλησίαν ἢ Κυβέρνησις 
καὶ διατρανοῦντα τὴν κατεπείγουσαν ἀνάγκην τοῦ 
λυτρῶσαι αὐτὴν ἀπὸ τῆς αὐϑαιρεσίας τῆς κοσμικῆς 
πολιτείας, ὅπως ἡ ἐπιμέλεια τοῦ χριστιανικοῦ πλη- 
οώματος καταστῇ καϑῆκον ὄχι τοῦ κοσμικοῦ κρά- 
τους, ἀλλὰ τῶν ᾿Επισκόπων, εἲς τοὺς ὁποίους μόνον 
ἐχειρίσατο ὁ Χριστὸς τὴν φροντίδα᾽ τοῦ ποιμαίνειν 
τὰ “αυτοῦ πρόβατα. 


Ἐὐελπιστοῦντες ὅτι ἢ Ὑ. Σ. ϑὰ ἀπαντήσῃ εὖμε- 
νῶς εἰς τὴν εὐχὴν ἡμῶν ταύτην, διατελοῦμεν μετὰ 
βαϑυτάτου σεβασμοῦ καὶ ἐκτιμήσεως. 

“Η Διεύϑυνσις 
ἆ.α. 
Μελέτιος Ζοβοηὶς 

᾿Εν Γυναικείᾳ ἱερᾷ Μονῇ Παναγίας Τριάδος 90 Ιουλίου 1910 


[Πρὸς τὴν αὐτοῦ ᾿]ανοσιολογιότητα 
τὸν Κύριον Λ]ελέτιον Ζο60η115 
διευϑυντὴν τοῦ ΠεριοδικοῦΠοπγια ο |᾿Ὀγίθηίο 


"Ἔχω ἀνὰ χεῖρας τὴν ἐπιστολήν σας δι᾽ ἧς ἆνα- 
κοινοῦτε ἡμῖν τὴν ἀπόφασιν, ἣν ἡ ὑμετέρα καὶ σεβα- 
σμία δ]ονὴ ἔλαβε πρὸς δημοσίευσιν περιοδικοῦ, ἆπο- 
σκοποῦντος τὴν ϑεάρεστον ἕνωσιν τῆς ᾿Ανατολικῆς 
“Βλληνικῆς Εκκλησίας μετὰ τῆς 4υτικῆς Ρωμαϊκῆς, 
καὶ δι’ ἧς γνωρίζετε ἡμῖν, ὅτι ποιεῖσϑε ἔκκλησιν πρὸς 
πάντας τοὺς ποϑοῦντας τὸ καλὸν καὶ τὴν αὔξησιν τῆς 
τοῦ Χριστοῦ " ἁγίας Εκκλησίας, αἰτούμενοι ἵνα τεί- 
γνώσιν ὅμῖν προϑύμως χεῖρα ἀρωγὸν πρὸς ἐπίτευξιν 
τοῦ δυσχεροῦς τούτου ἔργου, οὗ ἕνεκα καὶ ἢ πρὸς 
ἡμᾶς αἴτησις. 

᾿Επαινῶ ὑμᾶς ἐπὶ τῇ τοιαύτῃ ἀποφάσει, χαίρω 
ἀπὸ καρδίας ἐπὶ ταῖς ἐνεργείαις καὶ προσπαϑείαις 
ὑμῶν καὶ εὔχομαι τὴν ἐξ ὕψους εὐδοκίαν καὶ ἀντί- 
ληψιν πρὸς ἐπίτευξιν τοῦ ἀγαϑοῦ καὶ ϑεαρέστου 
σκοποῦ. 

᾿Αληϑῶς τὸ ἔργον ἐστὶ δυσχερές: τὴν δυσχέρειαν 
αὐτοῦ κατἑνοήσαμεν κατὰ τὴν ἐργασίαν ἡμῶν, ὅτε 
ἀγεξητήσαμεν τὰ αἴτια τοῦ σχίσματος, τοῦ μεταξὺ 
τῆς ᾿Ανατολικῆς καὶ Δυτικῆς ᾿Εκκλησίας, καὶ ἑμε- 
λετήσαμιεν αὐτὸ εὐρύτατα πρὸς μόρφωσιν φρονήμα- 
τος περὶ τοῦ δυνατοῦ ἢ ἀδυνάτου τῆς ἑνώσεως τῶν 
δύο ᾿Εκκλησιῶν. Λιὰ τὴν συγγραφὴν τοῦ ἔργου τού- 
του, τοῦ ἓν μέρει δημοσιευϑέντος ἐν τῷ “Ιερῷ Συν- 
δέσμῳ, εἰργάσϑημεν μετὰ πόϑου καὶ ἀφοσιώσεως, 
ἀποβλέποντες ἀκριβῶς εἷς τὸν ὗφ᾽ ὑμῶν ἐπιξητού- 
μενον σκοπόν. 

Η ἐργασία αὕτη, ἣ καϑαρῶς ἱστορικὴ καὶ κρι- 
τική, ἐφανέρωσεν ἡμῖν πολλὰ τὰ αἴτια, τὰ καταλή- 
ξαντα εἰς τὸ σχίσμα τῶν δύο ᾿Εκκλησιῶν καὶ τὴν 
μεταξὺ τῶν δύο χριστιανικῶν λαῶν ἕνεκα πολιτικῶν 
γεγονότων καὶ πολιτικῶν ἰδεῶν ἀναπτυχϑεῖσαν ἄντι- 
πάϑειαν. Βεβαίως ἐπέστη ὃ καιρὸς τῆς συνδιαλλα- 
γῆς καὶ τῆς ἑνώσεως καὶ τῆς ἀπὸ κοινοῦ ἐνεργείας 
κατὰ τῶν παντοίων πολεμίων τῆς Μιᾶς, "Αγίας, 
Καϑολικῆς, ᾿Αποσιολικῆς Εκκλησίας. ᾿Αλλὰ φρονῶ, 
ὅτι πρὸς ἐπίτευξιν τοῦ ἐπιζξητουμένου σκοποῦ πρέ- 
πει πρωτίστως νὰ γίνωσι συνεννοήσεις οὐχὶ δι’ ἐπι- 
στολῶν, ἀλλὰ διὰ λόγου προφορικοῦ μετὰ τοῦ Οἶκου- 
μενικοῦ [Π]ατριαρχείου, εἰς τὸ ὁποῖον νὰ διαπιστώ- 
σήτε τὰς ἀρχὰς ἐπὶ τῶν ὁποίων πρόκειται νὰ διεξα- 
χϑῇ ἢ συζήτησις τοῦ περὶ ἑνώσεως τῶν ᾽Εκκλησιῶν 
ζητήματος. 

Κατὰ τὴν ταπεινήν μου γνώμην μόνον ἢ προ- 
 παρασκευαστικὴ αὕτη ἐργασία εἶναι δυνατὸν νὰ ὕπο- 
δείξῃ ὑμῖν τὸ δυνατὸν ἢ ἀδύνατον τῆς ἑνώσεως τῶν 
᾿Εκκλησιῶν. ᾿Ιὐὰν μὴ ὃ Οἰκουμενικὸς ϑρόνος δεχϑῇ 
τὴν πρότασιν ὑμῶν πρὸς συζήτησιν τοῦ ζητήματος 
καὶ δὲν ἀποφανϑῇ ὑπὲρ τῆς ὑμετέρας ἐργασίας, 
πᾶσα ἀρωγὴ πρὸς λύσιν τοῦ ζητήματος ἀπὸ μέρους 
λογίων οὐδὲν 8’ ἀποφέρῃ αἴσιον ἀποτέλεσμα. Ιἔπει δὴ 
μάλιστα πολλοὶ δυνατοὶ μέν εἰσὶ λέγειν καὶ γράφειν, 
ἀλλ᾽ οὐ διὰ τοῦτο ἁρμόδιοι, διότι ἀποφαίνονται ἢ 


ἄνευ πολλῆς μελέτης τοῦ ζητήματος ἢ ἐκ προκατα- 
λήψεως ἢ καὶ κατὰ τὸ ἐϑνικὸν αὐτῶν φοόνημα καὶ 
τὸ ϑρησκευτικὸν συναίσϑημα: ὩΦρονῶ, ὅτι περὶ τοῦ 
ζητήματος τούτου δύνανται νὰ γράφωσι μόνον οἵ 
μελετήσαντες αὐτὸ ἱστορικῶς, κριτικῶς καὶ μετὰ πό- 
ϑου καὶ εἰλικρινείας ἐργασϑέντες εἰς τὴν ἀνεύρεσιν 
τῶν ἀληϑῶν αἰτιῶν τοῦ σχίσματος. | 

Τὸ ζήτημα διὰ τὴν ᾿Ανατολικὴν ᾿Εκκλησίαν ἔχει 
δψίστην σπουδαιότητα, διὰ τοῦτο, ἐὰν μὴ ἢ ᾿Εκκλη- 
σία υἱοϑετήσῃ τὸ ζήτημα καὶ ἀποφανϑῇ περὶ τοῦ 
δυνατοῦ τῆς συζητήσεως αὐτοῦ κατὰ τὸν παρόντα 
χρόνον, πᾶσα κατὰ μέρους ἀτομικὴ ἐνέργεια προσώ- 
πων τινῶν, φρονῶ, κατὰ τὴν ταπεινήν μου γνώμην, 
ὅτι δὲν ϑέλει λήξει εἲς τὸ ποϑούμενον τέλος. 

“Ημεῖς τότε μόνον δυνάμεϑα νὰ γράψωμεν καὶ 
νὰ εἴπωμεν τὴν ἡμετέραν γνώμην, ὅταν ἡ ᾿Εκκλη- 
σία ἐπιτρέπῃ ἡμῖν τοῦτο. 

Περὶ τῆς ἀγαϑῆς ὑμῶν διαϑέσεως, ὅπως συντε- 
λέσητε κατὰ τὴν ἀναϑεώρησιν τοῦ Συντάγματος τοῦ 
“Ελληνικοῦ Βασιλείου εἷς τὴν ἀνόρϑωσιν καὶ τὴν 
ἀνεξαρτησίαν τῆς ᾿Ορϑοδόξον ᾿Εκκλησίας ἀπὸ τῆς 
Πολιτείας, περὶ τούτου φρονῶ, ὅτι ἢ πρότασις ὑμῶν 
πρέπει νὰ γίνῃ ἢ ἀπ᾽ εὐϑείας δι’ ὑμῶν ἢ δι᾽ ἑτέρων 
προσώπων καταλλήλων ἢ δι᾽ ἐγγράφων πρὸς τὸν δε- 
βασμιώτατον Μητροπολίτην ᾿Αϑηνῶν, ἢ πρὸς ἄλλους 
ἐν ἐνεργείᾳ ᾿Επισκόπους. “Ημεῖς εῦρισκόμεϑα μα- 
κρὰν τῆς διοικήσεως τῆς ᾿Εκκλησίας ἀπὸ εἰκοσαε- 
τίας καὶ διὰ τοῦτο ϑεωροῦμεν ἡμᾶς ἀναρμοδίους, 
ὅπως ἀναμιχϑῶμεν εἰς τὸ ζήτημα τοῦτο, καίτοι σύγ- 
χαίρομεν ὑμῖν ἐπὶ τούτῳ καὶ ἐπικροτοῦμεν τῇ ἀπο- 
φάσει, 

Ταχυδρομικῶς πέμπομεν ὑμῖν ἀντίτυπα τινὰ τοῦ 
βιβλίου τοῦ “ΠΙεροῦ Αὐγουστίνου, τὸ ὁποῖον ἀπέβη 
ἀληϑῶς ϑαυμάσιον ποίημα πρὸς ὕμνον καὶ λα- 
τρείαν τοῦ ϑείου. “Ιν ἐξ αὐτῶν δίδετε τῷ ᾿ανο- 
σιολογιωτάτῳ Αιννοἰ]ίο Ῥα]γιἰεγ1;, Ὁ εἰς τὴν βιβλιο- 
ϑήκην τῆς ἱερᾶς Δ]ονῆς Κρυπτοφέρρης, 1 διὰ τὸ 
περιοδικὸν καὶ ἓν κρατεῖτε δι᾽ ὑμᾶς. Τὸ ἔργον τοῦ 
ἱεροῦ Αὐγουστίνου ὅταν ὅλον δημοσιευϑῇ, φρονῶ, 
ὅτι δύναται νὰ τεϑῇ, ὥς σύνδεσμος προκαταρκτικὸς 
τῶν χριστιανῶν τῶν δύο λαῶν, ὥς βιβλίον κοινῆς 
λατρείας καὶ προσευχῆς. 

Δέξασϑε τὴν διαβεβαίωσιν τῆς πρὸς ὑμᾶς ὅὗπο- 
λήψεως καὶ τῆς κατὰ Χριστὸν ἀγάπης, μεϑ’ ὧν δια- 
τελῶ πρὸς Θεὸν εὐχέτης. 


Ἔ Ὁ Πενταπόλεως Νεκτάριος 


Υ.Ι.. Παραιτηϑέντες τῆς Ριζαρείου Σχολῆς πρὸ 
δύο καὶ ἡμίσεος ἐτῶν, γνωρίζομεν ὑμῖν, ὅτι διαμέ- 
νομεν ἐν Αἰγίνῃ, ἓν τῇ Γυναικείᾳ ἱερᾷ Μονῇ [ίανα- 
γίας Τριάδος. 


1. ᾿Επιστολὴν τούτου πρὸς τὸν Μητροπολίτην Πεντα- 
πόλεως Νεκτάριον Κεφαλᾶν ἐδημοσιεύσαμεν ἐν τῷ πρὸς τιμὴν 
αὐτοῦ ἐκδοθέντι τόμῳ. Βλ. ᾿Αρχιμ. Τίτου Ματθαιάκη, 
Ὁ ὅσιος Νεκτάριος Κεφαλᾶς, ΛΙητροπολίτης ΓΙενταπόλεως 
(1846-1990), ’ Αθῆναι 1996, σ. 65. 

ΠΑΡΑΤΗΡΗΣΕΩ͂Ν ΣΤΗΛΗ 


Ροηγόριος Χ. Παπαμιχαὴλ(}) 


Τὴν 9δην τοῦ παρελθόντος μηνὸς συνεπληρώθη 
ἔτος ἀπὸ τοῦ θανάτου τοῦ ἐπὶ ὁλοκλήρους δεκαετη- 
ρίδας διευθύναντος τὸ περιοδικὸν τοῦτο ἀειμνήστου 
Γρηγορίου Χ. Παπαμιχαήλ. "Ως πάμφωτον καὶ 
πάγκαλον αὐτοῦ μνημεῖον ἐσαεὶ θὰ παραμένουν οὗ 
μόνον αἳ δεκάδες τῶν τόμων τῆς «Εκκλησίας», ἀλλὰ 
καὶ ὅλοι οἱ ἀγλαοὶ καρποὶ τῆς καθ’ ὅλου ἐκκλήσια- 
στικῆς, ἐπιστημονικῆς, δημοσιογραφικῆς καὶ ἐθνικῆς 
αὐτοῦ δραστηριότητος. 

Τὰ ὀρθοδοξότατα βιώματα αὐτοῦ: αἱ γλυκεῖαι 
ἀναμνήσεις τῶν μαθητῶν του ἐκ τῆς πλουσιωτάτης 
διδακτικῆς αὐτοῦ δράσεως, διὰ τῆς ὁποίας οὗτος προσ- 


επάθει νὰ μεταλαμπαδεύσῃ εἰς τὰς ψυχάς των τὴν 


φλόγα τῆς ἀγάπης πρὸς τὴν ᾿Εἐκκλησίαν, πρὸς τὰς. 


θεολογικὰς σπουδὰς καὶ πρὸς τὴν εὐρεῖαν καὶ παμ- 
μερῆ μόρφωσιν' ἡ πολυμέρεια καὶ ἡ εὐρύτης τῆς 
σκέψεως καὶ τῶν πνευματικῶν του δριζόντων' ἡ θαυ- 
μασία εἰς ποιὸν καὶ ποσὸν συγγραφικὴ αὐτοῦ ἐργα- 
σία, ἥτις ἀπεκρυσταλλώθη εἰς τὰς ἀπειραρίθμους σε- 
λίδας τοῦ «᾿Εκκλησιαστικοῦ Φάρου», τοῦ «Γ]ανταί- 
νοῦ», τῆς «᾿Εκκλησίας» καὶ τῆς «Θεολογίας» καὶ 
εἰς τὰ πολυάριθμα συγγράμματα αὐτοῦ, ἅτινα ἄνα- 
φέρονται εἰς ὅλους τοὺς κλάδους τῆς Θεολογίας" ἡ φω- 
τεινὴ διέλευσίς του ἐκ τῆς ’ Ακαδημίας᾽ τὸ λαμπρόν 
του ἦθος, ἡ πραότης, ἡ γλυκύτης, ἡ εὐγένεια καὶ 


᾿Εν Κρυπτοφέρρῃ τῇ 90ῇ Σεπτεμβρίου 1910 


Πανιερώτατε, 

"Ελάβομεν τὴν ἀπὸ 90 "Ιουλίου ὑμετέραν ἐπι- 
στολήν, καὶ εὐχαριστοῦμεν τὴν Πανιερότητα Υ μῶν 
διά τε τὰ εὐμενείας καὶ ἀγάπης αἰσϑήματα, τὰ ὁποῖα 
πάντοτε ἀποδεικνύετε ἡμῖν, καὶ διὰ τὰς συνετὰς 
ὁδηγίας, τὰς ὁποίας εὐαρεστούμενοι ἐδώκατε ἡμῖν. 

Ζητοῦμεν συγγνώμην διότι ἐβραδύναμεν νὰ ἆπαν- 
τήσωμεν εἷς τὴν προσφιλῆ ἐπιστολὴν Ὑμῶν' τοῦτο 
δὲ ἔγινεν, ἐπειδὴ ἀνεμένομεν νὰ λάβωμεν τὰ ἀντί- 
τυπα τοῦ --- Κεκραγαρίου --- καὶ --- τῶν Λελετῶν --- 
τοῦ ἱεροῦ Αὐγουστίνου, τὰ ὁποῖα εὐηρεστήϑητε νὰ 
ἀποστείλητε εἰς ἣ μᾶς, ἀλλὰ τὰ ὁποῖα δυστυχῶς ἀκόμη 
δὲν ἔχομεν λάβει. 

Διαβεβαιοῦντες καὶ πάλιν τὴν πρὸς τὴν ὑμετέ- 
ραν Πανιερότητα εἰλικρινῆ ἀφοσίωσιν ἡμῶν, διατε- 
λοῦμεν μεϑ’ ὑπολήψεως καὶ σεβασμοῦ, 

Τῆς “Ὑμετέρας ΙΙανιερότητος 
ταπεινὸς ϑεράπων 
Ἱερομόναχος τῆς “Ιερᾶς δ]ονῆς 
τῆς Κρυπτοφέρρης 


᾿Αξιοσημείωτος εἶναι ἡ ὑπὸ τοῦ ἁγίου Νεκταρίου 
δοθεῖσα ἀπάντησις πρὸς τὸν ἡγούμενον τῆς ὡς ἄνω 
μονῆς, ἐν ἤ μετὰ πολλῆς ἀξιοπρεπείας καὶ λεπτότη- 
τος ὑποδειχνύεται ἣ μόνη ὀρθὴ ὁδὸς προσεγγίσεως 
τῶν δύο ᾿Εχχλησιῶν. Ὃ Νεκτάριος Κεφαλᾶς βαθέως 
ἐσέθετο τὸ Οἰκουμενικὸν Πατριαρχεῖον, διετήρει ἀλ- 
ληλογραφίαν μετὰ τῶν Πατριαρχῶν αὐτοῦ, ὁσάκις δὲ 
ἐλάμθανεν ἐξ ἑτεροδόξων ἐπιστολάς, ἐν αἷς ὡμολο- 
γεῖτο ὑπ᾽ αὐτῶν ὁ θαυμασμὸς καὶ ἢ τιμὴ αὐτῶν πρὸς 
τὴν ᾿Ὀρθόδοξον ᾿Ανατολικὴν ᾿Εκκκλησίαν, ἔθετε ταύ- 
τας ὑπ᾽ ὄψει τοῦ Οἰχουμενικοῦ Πατριαρχείου, παρ᾽ 
οὗ ἐζήτει σχετικὰς ὁδηγίας. Οἱ ἑκάστοτε Πατριάρ- 
χαι τοῦ Οἰχουμενικοῦ Θρόνου μεγάλως ἐτίμων τὸν 
Νεχτάριον Κἰεφαλᾶν, μητροπολίτην Πενταπόλεως, τινὰ 
δὲ τούτων, ὡς χαὶ τῶν ἄλλων [Πατριαρχείων γράμ- 
ματα πρὸς τὸν ὁσιώτατον τοῦτον Ἱεράρχην, ἐδημο- 
σιεύσαμεν ἐν τῷ προσφάτως πρὸς τιμὴν αὐτοῦ ἐκδο- 
θέντι τόμῳ᾽. Τέλος εἶναι ἀνάγκη νὰ σημειωθῇ, ὅτι 


μετὰ τῆς ὡς ἄνω μονῆς τῆς Κρυπτοφέρρης ἐτήρει ἀλ- 
ληλογραφίαν ὁ Νεκτάριος Κεφαλᾶς ἀπὸ μακροῦ χρό- 
νου, ἑτέραν δὲ ἐπιστολὴν πρὸς αὐτὸν τοῦ ἡγουμένου 
ταύτης ᾿Αρσενίου ὑπὸ ἡμερομηνίαν 9-10-1904 ἐδημο- 
σιεύσαμεν ἐν τῷ προαναφερθέντι τόμῳ’. ᾿Εν αὐτῇ 
ἐξεφράζετο ὁ σεβασμὸς καὶ ἢ τιμὴ πρὸς τὸν Νεχτά- 
ριον Κεφαλᾶν καὶ ἡ εὐχή, ὅπως «ὁ Θεὸς χορηγήσῃ 
τῇ ᾿Ὀρθοδόξῳ ᾿Εχχλησίᾳ καὶ ἄλλους ἀγαθοὺς καὶ σο- 
φοὺς ἄνδρας ἐπιδιώχοντας τὸ πνευματικὸν συμφέρον 
τῶν χριστιανῶν ἐν τοῖς νῦν θρησχευτικῆς ἀδιαφορίας 
καιροῖς καὶ ἐπιδαλλομένους πρὸς ἀποσόθησιν τοῦ ἀπι- 
στίαν καὶ ἀκολασίαν ἐπαπειλοῦντος κινδύνου. Ὁ δὲ 
πλούσιος ἐν ἐλέει Θεὸς ἡμῶν δῴη Ὑμῖν ἐν τῷ νῦν 
καὶ ἐν τῷ μέλλοντι αἰῶνι τὸ ἀνταπόδομα τῶν καλῶν 
ἔργων Ὑμῶν», κ 

᾿Αλλὰ χαὶ ἐπὶ ἑτέρας ὑποθέσεως ὁ Πενταπόλεως 
Νεκτάριος ἀνέπτυξεν ἀλληλογραφίαν μετὰ τοῦ Οἰχου- 
μενικοῦ Πατριαρχείου, συγκεχριμένως δὲ ἐπὶ προτά- 
σεως τῶν []αλαιοκαθολιχῶν περὶ ἑνώσεως μετὰ τῆς 
᾿Ανατολικῆς Ὀρθοδόξου ᾿Εχκλησίας. Ἐν τῷ ἀναφερ- 
θέντι τόμῳ περιελάδομεν δύο πατριαρχικὰ ἔγγραφα 
τοῦ Οἰκουμενικοῦ Πατριάρχου ᾿Ιωαχεὶμ. Γ΄ πρὸς τὸν 
Πενταπόλεως Νεκτάριον Κεφαλᾶν, ἐν οἷς ὁ λόγος 
περὶ τοῦ Παλαιοκαθολικοῦ ᾿Επισκόπου ᾿Αρνόλδου 
Ματθαίου ἐξ ᾿Αγγλίας;. ᾿Επιστολάς τινας τούτου εὖ- 
ρόντες εἰς τὸ ἀρχεῖον τοῦ ἁγίου Νεκταρίου ἐπιφυ- 
λασσόμεθα, ὅπως δημοσιεύσωμεν ἐν καιρῷ. ᾿Εν πάσῃ 
περιπτώσει ὁ Πενταπόλεως Νεκτάριος Κεφαλᾶς εἰρ- 
γάζετο σθεναρῶς ὑπὲρ τῆς προσεγγίσεως τῶν ἕτερο- 
δόξων πρὸς τὴν ᾿Ὀρθόδοξον ᾿Εκκλησίαν καὶ τῆς ἑνώ- 
σεως τῶν ᾿Εχκλησιῶν. ᾿Ατυχῶς δὲν διεσώθησαν αἱ 
πρὸς τοὺς ἑτεροδόξους ἐπιστολαὶ αὐτοῦ, πλὴν ἐλα- 
χίστων. 


Άρχιμ. ΤΊΤΟΣ ΜΑΤΘΑΙΑΚΗ͂Σ 


1. ᾿Αρχιμ. Τίτου Ματθαιάκη, “Ὁ ὅσιος Νεκτάριος Κε- 
φαλᾶς, μητροπολίτης Πενταπόλεως (1846-1920), ᾿Αθῆναι 
1955, σελ. 732-75. 

1. Αὐτόθι, σελ. 56. 

1. ᾿Αρχιμ. Τίτου Ματθαιάκη, Ὁ ὅσιος Νεκτάριος Με- 
φαλᾶς, μητροπολίτης Πενταπόλεως (1846-1920), ᾿Αθῆναι 
1955. σ, ὅδ-δθ, 

ἡ ἀριστοκρατικὴ ἀκτινοβολία τῆς προσωπικότητός 
του--πάντα ταῦτα ἀποτελοῦν μερικὰς μαρμαρυγὰς καὶ 
ἀνταυγείας τοῦ φωτός, τὸ ὁποῖον ἐξέπεμπεν πρὸς 
πάσας τὰς κατευθύνσεις ὁ ἀείμνηστος Διευθυντὴς τῆς 
ά ᾿Ιϑοελησίας». 

Τῷ ὄντι τὸ ἔργον τοῦ Γρηγορίου Ταπαμιχαὴλ 
ἀποτελεῖ σταθμὸν εἰς τὴν “στορίαν τῆς συγχρόνου 
“Ελληνικῆς ᾿Επκλησίας. καὶ θεολογυεῆς ἐπιστήμης. 
Εἰς πλείστους τομεῖς ἡ δρᾶσις αὐτοῦ ὑπῆρξε πρω- 
τοπόρος, ἔχει ῥηξικέλευθον χαρακτῆρα καὶ δεικνύει 
τὴν ὁδόν, τὴν ὁποίαν πρέπει νὰ ἀκολουθῇ ὁ θεράπων 
τῆς θεολογυεῆς ἐπιστήμης. 

"Ὄντες βέβαιοι, ὅτι ἡ ψυχὴ αὐτοῦ γεύεται ἔν οὐ- 
ρανοῖς τῶν χαρίτων καὶ δωρεῶν τοῦ Θεοῦ, ὑπὲρ τῆς 
δόξης τοῦ “Οποίου ὁ ἀείμνηστος ἐξεδαπάνησε ὁλό- 
κλήρον τὴν ζωὴν καὶ τὸν ἐκλεκτὸν δυναμισμόν του, 
εὐχόμεθα ὁλοψύχως, ὅπως ὃ Λοτὴρ παντὸς ἀγαθοῦ 
ἀναδεικνύῃ πάντοτε ἐν τῇ ᾿Ε»εελησίᾳ καὶ τοῖς θεολο- 
γικοῖς κύκλοις πεφωτισμένους ἐργάτας καὶ διακό- 
νους, συνεχιστὰς τοῦ ἔργου τοῦ Γρηγορίου]]απαμιχαήλ, 
τὸ ὁποῖον θὰ εἶναι εἰς αἰώνιον μνημόσυνον αὐτοῦ. 


Ποιούμεϑα ἔκκλησιν. 


Ὅπως προκύπτει ἀπὸ τὴν καθημερινὴν εἰδησεο- 
γραφίαν, ὁλοὲν γίνεται ἐμφανέστερον, ὅτι τὸ ἐπίκεν- 
τρον τῆς παγκοσμίου κρίσεως καθίσταται ἢ ἐγγὺς 
καὶ μέση Ανατολή. ᾿Επίσης δὲ ὅλος ὁ καθηγιασµέ- 
γος ἀπὸ τὴν δρᾶσιν τῆς Φυλῆς μας ΙΜεσογειακὸς 
χῶρος, ἐντὸς τοῦ ὁποίου ἀκτινοβολεῖ ἐπὶ τρεῖς ἤδη 
χιλιετηρίδας τὸ ἀθάνατον “Ελληνικὸν πνεῦμα, ποὺ τὸν 
κατέστησε πνεύμονα τῆς ᾿Ελευθερίας καὶ τῆς ἠθικῆς 
ὑγείας τοῦ κόσμου. 

Διότι τοῦτο σημαίνει τὸ δόγμα ᾿Αἰζενχάουερ. ῃ 
ἀπόφασις δηλαδὴ τῶν “Ηνωμένων Πολιτειῶν νὰ πα- 
ράσχουν βοήθειαν πρὸς πᾶν "Κ͵θνος τῆς περιφερείας 
αὐτῆς, τὸ ὁποῖον ἤθελεν ὑποστῇ ἐπίθεσιν ἀπὸ τὸν 
κομμουνισμόν. 

’Εναντίον τῆς ἀποφασιστικῆς αὐτῆς στάσεως τῆς 
᾽Αμερικῆς, ἢ ὁποία ἀποτελεῖ ἀναμφιβόλως προέκτα- 
σιν βαρύνουσαν τῆς ἐνεργοῦ ;Αμερικανικῆς δράσεως καὶ 
ἀνασχετικὸν φραγμὸν εἰς τὴν διαβρωτικὴν διείσδυσιν τοῦ 
Λαρξισμοῦ, ποὺ ἐκμεταλλεύεται τὸ ὑπανάπτυκτον 
καὶ τὴν οἰκονομικὴν δυσπραγίαν τῶν πληθυσμῶν, 
ἀντιτάσσονται ἀποφασιστικῶς τὰ Σοβιὲτ τῆς Ρω- 
σίας καὶ τῆς ἀχανοῦς καὶ μυρμηκιώσης Κίνας. “Η 
τελευταία δὲ αὕτη, διὰ πρώτην φορὰν ἔπειτα ἀπὸ 
αἰῶνας χειμερίας ἀληθῶς νάρχης, ὄχι ἁπλῶς ἀφυπνί- 
ζεται, ἀλλ᾽ ἐνεφανίσθη μὲ ἡγετικὸν καὶ ρυθμιστικὸν 
ρόλον εἰς τὴν. ζωὴν εὐρωπαϊκῶν. λαῶν. 

᾿Εντὸς τοῦ χώρου τούτου μία “Ἑλλὰς --ἡ. ὁποία, 
ὡς γνωστόν, ὑπῆρξε πάντοτε ἱέρεια τοῦ χοέους καὶ 
πανακήρατος τῆς ᾿Ελευθερίας βωμὸς--ἰ σ χυρ ἆ καὶ 
ἀπερίσπαστος θ’ ἀπετέλει μεγίστην, ὄχι μόνον 
ἠθυεήν, ἀλλὰ καὶ ὑλισὴν δύναμιν. 

Δυστυχῶς ὅμως, δὲν θέλουν νὰ ἐνγοήσουν τοῦτο 
οἳ χαμαιπετεῖς ἀποικιοκράται, οἱ ὁποῖοι χάριν εὖτε- 
λῶν συμφερόντων ἐξήγειραν. τὸν ᾿Αραβικὸν κόσμον, 
διέσπασαν τὸ Βαλκανικὸν σύμφωνον καὶ αἱματοκυλί- 


ουν τὴν Κύπρον μας. Γίνονται δὲ τοιουτοτρόπως οἳ 
καλύτεροι σύμμαχοι καὶ πράκτορες τοῦ κομμουνισμοῦ. 

“Ημεῖς πάντως ὡς "Έθνος ὀφείλομεν ν᾽ ἀγρυπνῶ- 
μεν καὶ νὰ ἐξαρθῶμεν εἷς τὸ ὕψος τῶν περιστάσεων, 
ἐμπνεόμενοι ἀπὸ τὸ πνεῦμα τοῦ Σταυροῦ καὶ τῆς 
Θυσίας, χάρις εἰς τὸ ὁποῖον ἐμεγαλούργησε πάντοτε 
ἡ Φυλή μας. 

Ας μὴ λησμονῶμεν δὲ, .ὅτι ὡς ἐπάλξεις θρη- 
σκευτικαὶ καὶ ἐθνικαὶ --- ἐπίφθονοι εἰς πάντας --- ὁ- 
φίστανται εἰς τὴν περιοχὴν αὐτὴν τὰ' Ελληνικὰ ᾿Ορθό- 
δοξα ΙΠατριαρχεῖα τῆς ᾿Ανατολῆς, χειμαζόμενα ὑπὸ 
παντοίων ἀνέμων, καὶ δυστυχῶς ὑπὸ ἐσωτερικῶν δι- 
χοστασιῶν καὶ ἐρίδων. 

[Ιοιούμεθα δὲ ἔκκλησιν εἰς πάντας περὶ ἑνώσεως 
καὶ ἀνανήψεως. Λιότι δὲν θὰ ὑπάρξῃ ἀναμφιβόλως 
ἔλεος καὶ συγγνώμη δι᾽ ὅσους θὰ καταστοῦν ἐπιλή- 
σμονες τοῦ χρέους των ἀπέναντι τοῦ ἐνδόξου παρελθόν- 
τος, ἀλλὰ καὶ τοῦ μέλλοντος τοῦ Ορθοδόξου “Ελληνικοῦ 
Χριστιανισμοῦ. ᾿Επικαλούμεθα δὲ ἐπιπροσθέτως καὶ 
τὴν ἄγρυπνον παρακολούθησιν καὶ τὴν ἄμεσον καὶ στορ- 
γυκὴν ἐπικουρίαν τῆς “Βλληνικῆς Κυβερνήσεως, διὰ 
τὴν περιφρούρησιν καὶ τὴν ἐνίσχυσίν των. 


Εὐοίωνος ἀπαρχή. 


[Εἶναι ἄξιον παντὸς ἐπαίνου τὸ γεγονός, ὅτι ἡ 
ὑπουργὸς Ι]ρονοίας κ. Λίνα Τσαλδάρη κατέθεσεν εἰς 
τὴν Βουλὴν νομοσχέδιον περὶ διαθέσεως κλινῶν τῶν 
διαφόρων φιλανθρωπικῶν ἱδρυμάτων πρὸς περίθαλφιν 
τῶν ἀπόρων δημοσίᾳ δαπάνῃ. Λιὰ τοῦ νομοσχεδίου 
παρέχεται ἡ εὐχέρεια εἰς τοὺς ὑπουργοὺς Γ]ρονοίας 
καὶ Οἰκονομικῶν νὰ συνάπτουν συμβάσεις μὲ γήρο- 
κομεῖα, ἄσυλα ἀνιάτων, ὀρφανοτροφεῖα καὶ λοιπὰ 
ἱδρύματα ἰδιωτικοῦ δικαίου διὰ τὴν διάθεσιν κλινῶν 
εἰς τοὺς ἀπόρους ἔναντι καταβολῆς τῆς δαπάνης τῆς 
νοσηλείας των ὑπὸ τοῦ δημοσίου. 

Νομίξομεν, ὅτι τὸ γεγονὸς τοῦτο ἀποτελεῖ εὐοί- 
ὤνον ἀπαρχήν. "Υπάρχουν τόσοι καὶ τόσοι δυστυ- 
χεῖς καὶ ἀσθενεῖς, οἱ ὁποῖοι ἀποθνήῄσκουν μόνον καὶ 
μόνον, διότι δὲν εἶναι δυνατὸν γὰ νοσηλευθοῦν εἰς 
ἓν κρεββάτι τῆς τρίτης θέσεως ἑνὸς "Ιδρύματος ! 
Μία κοινωνία δὲν εἶναι δυνατὸν νὰ χαρακτηρισθῇ ὧς 
ἀνθοῦσα ἢ γνησίως χριστιανική, ὅταν δὲν εἶναι δυ- 
γατὸν νὰ ἐξασφαλίζῃ ἀφ᾽ ἑνὸς ἐργασίαν εἰς τοὺς δυ- 
ναμένους καὶ θέλοντας νὰ ἐργάζωνται καὶ ἀφ᾽ ἑτέρου 
ἓν ἐλάχιστον ὅριον περιθάλψεως εἰς τοὺς πάσχοντας, 
οἵτινες δὲν ἔχουν τὰ μέσα νὰ ἀντιμετωπίσουν τὴν 
πολυειδῆ δυστυχίαν των. Εὐχόμεθα, ἵνα τὸ Νομο- 
σχέδιον ψηφισθῇ καὶ τεθῇ τάχιστα εἰς ἐφαρμογήν. 


Πνευματικὴ ἄνϑησις εἷς τὴν Αἰϑιοσπίαν. 


Τὸ ἐν ἄλλῃ σελίδι τοῦ παρόντος τεύχους τῆς «᾿Εἰκ- 
κλησίας» δημοσιευόμενον ἄρθρον περὶ τοῦ «μοναχικοῦ 
βίου. ἐν Αἰθιοπίᾳ» εἶναι ἄξιον ἰδιαιτέρας προσοχῆς. 
Τὰ ἐν αὐτῷ λεγόμενα δὲν συμπληρώνουν μόνον τὰ ὅσα 
πρὸ καιροῦ ἐγράψαμεν ἐπ’ εὐκαιρίᾳ τῆς ἱδρύσεως Θε- 
ολογικῆς Σχολῆς ἐν Αἰθιοπίᾳ, ἀλλὰ καὶ ἀποδεικνύουν, 
ὅτι ἐν τῇ ᾿κκλησίᾳ τῆς Αἰθιοπίας συντελεῖται μία 
θαυμαστὴ πνευματικὴ ἄνθησις καὶ ἀναγέννησις. 

Τὸ γεγονὸς τοῦτο πληοοῖ ἡμᾶς εἰλικρινοῦς χαρᾶς 

καὶ γεννᾷ τὴν σκέψιν, ὅτι πρέπει εἰς τὸ μέλλον νὰ συ- 
σφιγχθοῦν ἔτι περισσότερον αἱ σχέσεις τῆς Ορθοδόξου 
“Ελληνικῆς ᾿Εκκλησίας μετὰ τῆς ἐν Αἰθιοπίᾳ ᾿Εκκλη- 
σίας, ἐπ᾽ ἀγαθῷ ἀμφοτέρων. 

Αἱ διαφοραί, αἵτινες χωρίζουν τὰς δύο ᾿Εκκλησίας, 
εἶναι σχεδὸν ἀνύπαρκτοι, καὶ δὲν εἶναι δυνατὸν νὰ ἐκ- 
μηδενίσουν τὴν κοινὴν ρίξαν αὐτῶν, τὰς κοινὰς παρα- 
δόσεις καὶ τοὺς ἀδελφικοὺς δεσμοὺς αὐτῶν. Οἳ δεσμοὶ 
δὲ οὗτοι πρέπει νὰ ἀξιοποιηθοῦν, τόσον διὰ τῆς ἐνι- 
σχύσεως τῆς πνευματικῆς ἐπικοινωνίας καὶ ἄνταλλα- 
γῆς μεταξὺ αὐτῶν, ὅσον καὶ μὲ τὴν δημιουργίαν κοι- 
νοῦ μετώπου ἐναντίον τῶν κινδύνων, οἵτινες ἐπαπειλοῦν 
τὰς ἀνατολικὰς ᾿ Εκκλησίας. 


«'Η τέχνη διὰ τὴν τέχνην» ; 


;Εξ ἀφορμῆς τῆς γνωστῆς προσφάτου κατα- 
δίκης θεατρικοῦ ἔργου, ὅπερ ἐξεδήλωνεν ἀπαράδεκτον 
ἀσέβειαν ἐναντίον τῆς ᾿ Εκκλησίας μας, ἐδημιουργήθη 
τὰς τελευταίας ἡμέρας εἰς τὸν καθημερινὸν τύπον πο- 
λὺς καὶ ἀδικαιολόγητος θόρυβος. Πολλοὶ δηλαδὴ κα- 
τέκριναν τὴν καταδίκην ταύτην, ἰσχυριζόμενοι ὅτι. ἡ 
Τέχνη πρέπει νὰ χαίρῃ ἀπολύτου καὶ ἀχαλινώτου 
ἐλευθερίας, συμφώνως πρὸς τὸ δόγμο «ἡ τέχνη διὰ 
τὴν τέχνην». “Επομένως εἶναι ἐπιτετραμένον ὄχι μό- 
γον νὰ ἔχῃ χειραφετηθῆ αὕτη ἀπὸ πάντα θρησκευτι- 
κὸν καὶ ἠθικὸν δεσμόν, ἀλλὰ καὶ νὰ δύναται ἄνενο- 
χλήτως νὰ κλονίζῃ τὸ κῦρος τῶν ἱερῶν συμβόλων 
τῆς ᾿Εκκλησίας καὶ τῶν θρησκευτικῶν καὶ ἠθικῶν 
ἀξιῶν. 

᾿Αλλὰ τοιαῦται ἀπόψεις εἶναι ἀπαράδεκτοι. Λὲν 
προσβάλλουν μόνον τὴν χριστιανικὴν συνείδησιν, ἀλλὰ 
καὶ ἀντιτίθενται εἰς τὰς ἀντιλήψεις τῆς Αἰσθητικῆς 
περὶ τῆς οὐσίας τῆς ἀληθοῦς Τέχνης. Αὕτη εἶναι 
μορφή, ποὺ ἐκφράζει ἓν νόημα. Εἰς τὴν γνησίαν 
Τέχνην συναρτῶνται ἁρμονικῶς μορφὴ καὶ περιεχό- 
μενον, εἶδος. Καὶ ὕλη. “Η πραγματικὴ τέχνη δὲν κα- 
τοπτρίζει μόνον τὴν κοσμοθεωρίαν τοῦ καλλιτέχνου, 
ἀλλ᾽ εἶναι καὶ κήρυξ ταύτης. 

Ὅθεν εἶναι φανερὰ ἡ σχέσις τῆς Τέχνης πρὸς 
τὴν Θρησκείαν καὶ τὴν ᾿Ηθικήν. "Αν οἳ ἀρχαῖοι 
πρόγονοί μας ἐφαντάζοντο τὸν ποιητὴν νὰ πίνῃ ὕδωρ 
ἐκ τῆς Κασταλίας πηγῆς: ἂν τὸν ἐφαντάζοντο νὰ ἐν- 
διαιτᾶται μέσα εἰς τὰ ἱερὰ ἄλση τοῦ Παρνασσοῦ καὶ 
νὰ δέχηται τὰς ἐμπνεύσεις του ἀπὸ τὰς Λούσας καὶ 
τὰς Χάριτας τοῦ Λιός, ποὺ κατεπέμποντο εὐμενῶς 
ἀπὸ τὸν Ὄλυμπον, τοῦτο ἐγίνετο, διότι ἐπίστευον 
εἰς τὴν στενὴν σχέσιν τῆς Τέχνης πρὸς τὴν Θρη- 
σκείαν. ᾿Επίσης οἳ ἀρχαῖοι “Έλληνες ἔπλασαν τὴν 
μοναδικὴν εἰς τὰς ἀνθρωπίνας γλώσσας εἰδικὴν μονο- 
λεξίαν τῆς καλοκαγαθίας, διὰ νὰ δείξουν τὴν 
ὀντολογικὴν καὶ δεοντολογικὴν συνάρτησιν τοῦ ὡραίου 
καὶ τοῦ ἠθικοῦ. 

Τὸ δόγμα «“Η τέχνη διὰ τὴν τέχνην» παραγνω- 
ρίζει τὸ νόημα καὶ τὴν οὐσίαν τῆς Τέχνης. Ὡς ἔχει 
προσφυῶς παρατηρηθῆ, καὶ ἂν ἀκόμη ὑποθέσωμεν, 
ὅτι ἡ Τέχνη οὐδένα ἄλλον σκοπὸν ἔχει ἐκτὸς τοῦ 
ὡραίου, εἶναι φανερόν, ὅτι ἀκριβῶς δι’ αὐτὸν τὸν λό- 
γον αὕτη δὲν ἐπιτρέπεται νὰ τεθῇ εἰς τὴν ὑπηρεσίαν 
τῆς καταστροφῆς τῶν ἄλλων ἀξιῶν τοῦ πολιτισμοῦ, 


καὶ ἰδίως τῆς ἀξίας τοῦ ἠθικῶς ἀνωτέρου καὶ τοῦ 
ἁγίου. Πᾶσα δημιουργία, ἡ ὁποία δὲν δύναται νὰ 
ἐναρμονισθῇ πρὸς τὸν πολιτισμὸν καὶ νὰ ἐνταχθῇ 
εἰς τὴν ὀργανικὴν ὁλότητα αὐτοῦ, εἶναι κάτι τὸ ἀν- 
τιπολιτιστικόν. Δὲν εἶναι ἀξία, ἀλλ᾽ ἀπαξία. 

Εἰς ταῦτα ἐλπίζομεν νὰ ἔχωμεν συμφώνους καὶ 
τοὺς ἀκαίρως πως ὁμιλοῦντας περὶ... θεατρικῶν συνερ- 
γατῶν τῆς «᾿ Εκκλησίας». 


"Ας ἐγκαταλείψουν τὴν ἀδιαφορίαν. 


Ἡ ἐν ζῇ στήλῃ τῶν Χρονικῶν τοῦ παρόντος 
τεύχους δημοσιευομένη περικοπὴ ἀπὸ τὰ συνταρα- 
κτικὰ κομμουνιστικὰ κηρύγματα, τὰ ὁποῖα γίνονται 
ἐν ᾿Ινδίαις εἰς βάρος τῶν Χριστιανῶν, εἶναι ἀξία με- 
γάλης προσοχῆς. Τοιοῦτοι λόγοι δὲν πρέπει μόνον νὰ 
ὁδηγήσουν τοὺς Χριστιανοὺς εἰς μίαν αὐτοκριτικὴν 
καὶ αὐτοεξέτασιν διὰ τὴν ἐν τῇ κοινωνίᾳ θέσιν καὶ 
ἀποστολήν των. Παραλλήλως πρέπει νὰ ἀφυπνίσουν 
καὶ τὰς κυβερνήσεις τῶν χριστιανικῶν κρατῶν ἀπὸ 
τὸν λήθαργόν των. . ον 

Εἶναι καιρὸς πλέον νὰ ἐννοήσουν οἱ ἰθύνοντες 
τὰς τύχας τοῦ κόσμου, ὅτι ὁ ἐπὶ τοῦ πολιτικοῦ πε- 
δίου διεξαγόμενος ἀγὼν μεταξὺ τῶν δύο κόσμων 
εἶναι ἐν τελευταίᾳ ἀναλύσει ἀγὼν ἰδεολογικός. “Η 
μόνη δὲ δύναμις, ἢ ὁποία δύναται νὰ ἀντιτάξῃ τελεσ- 
φόρον καὶ νικηφόρον ἄμυναν ἐναντίον τῶν μαρξιστι- 
κῶν δογμάτων εἶναι ἡ ἀκαταγώνιστος πνευματικὴ 
δύναμις τῆς ᾿Εκκλησίας. 

᾿Ας χειραφετηθοῦν λοιπὸν οἳ Κυβερνῆται τῶν 
Κρατῶν ἀπὸ τὴν ἔναντι τῆς ᾿Εκκλησίας ἀδιαφορίαν 
των. Ας κατανοήσουν, ὅτι μόνον ἡ ᾿Εκκλησία ἀπο- 
τελεῖ τὴν ζωτικὴν ἐντελέχειαν, ἥτις ἐμψυχώνει καὶ 
ζωοποιεῖ τὴν ἀναμορφωτικὴν προσπάθειαν τῶν ἐθνῶν. 
"Ας ἐγκαταλείφουν τὸν Κρυπτοχριστιανισμόν των ἢ 
τὴν ἀντιχριστιανικήν των διάθεσιν καὶ ἂς ἐργασθοῦν 
μὲ συνείδησιν τῶν εὐθυνῶν των πρὸς ἀξιοποίησιν τοῦ 
θαυμασίου δυναμισμοῦ τῆς ᾿Εκκλησίας. Λὲν πρέπει 
μόνον αὐτοὶ νὰ ἐγκολπωθοῦν, ἀλλὰ καὶ πρέπει νὰ δια- 
κηρύξουν τὴν ἀλήθειαν, ὅτι ἢ ᾿Εκκλησία τοῦ Χρι- 
στοῦ εἶναι ὁ φορεὺς τῶν ὑψίστων ἀξιῶν, αἱ ὁποῖαι 
ἔχουν τὴν δύναμιν νὰ μορφοποιήσουν τὸ ἄμορφον 
χάος τῶν κοινωνικῶν ἀντιθέσεων καὶ δυσαρμονιῶν 
καὶ νὰ ἐγκαθιδρύσουν τὴν πραγματικὴν εἰρήνην καὶ 
εὐδαιμονίαν ἐπὶ τῆς γῆς. 


Τὰ «Χρονικὰν τῆς «᾿ Εκκλησίας». 


Τὰ ἀπὸ πολλῶν ἐτῶν δημοσιευόμενα ἐν τῷ περι- 
οδικῷ τούτῳ «Χρονικὰ» παρουσιάζουν κατὰ τρόπον 
ἀντικειμενικὸν πτυχάς τινας ἐκ τῆς ζωῆς οὐ μόνον 
τῆς ᾿Ορθοδόξου “Ελληνικῆς ᾿Εκκλησίας, ἀλλὰ καὶ 
τῶν ἄλλων ὀρθοδόξων ἢ ἑτεροδόξων ἐκκλησιῶν καὶ 
παραφυάδων, ἐνίοτε δὲ καὶ αὐτῶν τῶν ἄλλων Θρη- 
σκειῶν. Τοῦτο οὐδόλως σημαίνει, ὅτι ἡ «Ἐκκλησία» 
ἀμέσως ἢ ἐμμέσως ἀναγνωρίζει πως ὣς κανονικὰς 
Εκκλησίας τὰς μὴ τοιαύτας. Τὸ ἐπίσημον Λελτίον 
τῆς ᾿ Εκκλησίας τῆς “Ελλάδος ἔχει ὑποχρέωσιν, ὅπως 
μεταδίδῃ ὅσον τὸ δυνατὸν περισσοτέρας πληροφορίας, 
ἀναγομένας εἷς τὴν καθ’ ὅλου θρησκευτικὴν καὶ ἐκ- 
κλησιαστικὴν ζωήν. 


} 

ΕΚΚΛΗΣΙΑ ΕΛΛΑΔΟΣ 
Ἱερὰ Σύνοδος 


Ἥ Ἱ. Σύνοδος ἐπανέλαβε τὴν Ί6ην τρ. τὰς διακο- 
πείσας ἐπὶ ταῖς ἑορταῖς ἐργασίας Αὐτῆς, συνεδριάζουσα 
ἔκτοτε κατὰ τὰς τακτὰς ἡμέρας συνεδριῶν. 

-- Τῃ 16ῃ ᾿Ιανουαρίου ἡ “Ι. Σύνοδος ἐτέλεσεν τρισά- 
γιον εἰς τὸ Συνοδικὸν Παρεκκλήσιον τοῦ “Αγ. ᾿Ανδρέου 
ὑπὲρ ἀναπαύσεως τῆς ψυχῆς τοῦ πρὸς Κύριον μεταστάν- 
τος ἀειμνήστου Μητροπολίτου πρ. Νευροκοπίου κυροῦ 
Εὐγενίου. 

-- Τη 28ῃ παρελθόντος μηνὸς ἤρχισε τὰς ἐργα- 
σίας αὑτοῦ τὸ Α’ Συνέδριον “Ἱεροκηρύκων τῆς Ἔκκλη- 
σίας τῆς “Ελλάδος. Αἱ ἐργασίαι αὐτοῦ διεξάγονται συμ- 
φώνως πρὸς τὸ ὑπὸ τῆς Ἱερᾶς Συνόδου ἐγκριθὲν πρό- 
γράμμα. 


Ο.Δ.Ε.Π. -- Τὸ Κεντρικὸν Συμβούλιον τοῦ Ο. Δ. Ε. Π. 
συνῆλθε τῇ 21ῃ παρελθόντος μηνὸς ὑπὸ τὴν προεδρίαν τοῦ 
Μακ. ᾿Αρχιεπισκόπου ᾿Αθηνῶν κ. Δωροθέου καὶ ἐξήτασε διά- 
φορα θέματα τρεχούσης φύσεως. 

--Εἰς ἀντικατάστασιν τοῦ ἀποθανόντος μέλους τοῦ Κ. Συμ- 
βουλίου τοῦ Ο.Δ.Ε.Π. Δημητρίου Πιπέρου, διωρίσθη ὁ ἀντι- 
πρόεδρος τοῦ ᾿Ελεγκτικοῦ Συνεδρίου κ. ᾿Αστέριος Νταῆς. 

-Δι’ ἀποφάσεως τοῦ Κ. Συμβουλίου, ληφθείσης κατὰ τὴν 
αὐτὴν συνεδρίαν, προσελήφθη ὡς Δικαστικὸς Σύμβουλος τοῦ 
Ο.Δ.Ε.Π. ὁ τέως Ὑπουργὸς καὶ βουλευτὴς ᾿Αθηνῶν κ. Χρῖστος 
Σολομωνίδης. 

-- Τὸ Δ. Συμβούλιον τοῦ Ο.Δ.Ε.Π. συνῆλθεν ὑπὸ τὴν 
προεδρίαν τῆς Α. Μακαριότητος τοῦ ᾿Αρχιεπισκόπου τὴν 
11ην καὶ Ί5ην ᾿Ιανουαρίου τρ. ἔτους καὶ ἔλαβεν ἀποφάσεις 
ἐπὶ διαφόρων τρεχούσης φύσεως ὑπηρεσιακῶν ζητημάτων. 
Κατὰ τὴν συνεδρίαν δὲ τῆς 11ης ᾿Ιανουαρίου ἀπεφασίσθη 
ὅπως διενεργηθῇ διεθνὴς διαγωνισμὸς διὰ τὴν τουριστικὴν 
ἀξιοποίησιν καὶ ἐκμετάλλευσιν τῶν παρὰ τὴν Βουλιαγμένην 
χώρων τοῦ Ο.Δ.Ε.Π. 


--Μετὰ συνεργασίαν τοῦ Μακαριωτάτου ᾿Αρχιεπισκόπου 
᾿Αθηνῶν κ. Δωροθέου μετὰ τοῦ Ὑπουργοῦ Οἰκονομικῶν κ. 
Θηβαίου ἀπεφασίσθη ὅπως, εἰς τὸ καταρτιζόμενον νομοσχέ- 
διον «Περὶ Συνεταιρισμοῦ Στεγάσεως Δημοσίων Ὕπαλ- 
λήλων» περιληφθῇ διάταξις, δι᾽ ἧς θὰ μετέχουν τοῦ ἐν 
λόγῳ Συνεταιρισμοῦ καὶ οἳ Ἱερεῖς, ἀπολαύοντες καὶ αὐτοὶ τῶν 
προβλεπομένων ὑπὸ τοῦ Νομοσχεδίου διὰ τοὺς Δημοσίους 
Ὑπαλλήλους εὐεργετημάτων (χορηγήσεως δανείων αὐτοστε- 
γάσεωςκλπ.). | 


᾿Αρχιεπισκοπὴ ᾿Αϑηνῶν 


Τῇ 9ῃ ᾿Ιανουαρίου ὁ Μακαριώτατος ᾿Αρχιεπίσκοτπτος 
ἐδέχθη τὴν ἐπίσκεψιν τοῦ Ὑπουργοῦ τῆς Προεδρίας τῆς 
Κυβερνήσεως κ. Κωνσταντίνου Τσάτσου, μεθ’ οὗ συνειργά- 
σθη ἐπὶ μακρόν. 

Τῆ αὐτῇ ἡμέρᾳ ἐπεσκέφθησαν τὴν Α. Μακαριότητα ὁ 
ἐν Βελιγραδίῳ πρεσβευτὴς τῆς Ἑλλάδος κ. Φίλων, ὁ βου- 
λευτὴς κ. "Αγγελος Καμβύσης καὶ ὁ κ. Χ. Βήττας, Γραμ- 
ματεὺς τῆς Συγκλήτου τοῦ Πανεπ. ᾿Αθηνῶν. 

-- Τῇ ἑπομένη (10) ἐπεσκέφθησαν τὸν Μακαριώτατον ὁ 
Διευθυντὴς ᾿Εκκλησιῶν τοῦ Ὑπουργείου ᾿Εξωτερικῶν πρε- 
σβευτὴς κ. Στεφάνου, ὁ καθηγητὴς τοῦ Πανεπ. ᾿Αθηνῶν 
κ. Α. ᾿Αλιβιζᾶτος, ὁ παρεπιδημῶν ἐνταῦθα Σεβ. Μητροπο- 
λίτης Περγάμου κ. ᾿Αδαμάντιος, ὁ Διευθυντὴς τοῦ Ναυτι- 
κοῦ Μουσείου κ. ᾿Ανάργυρος καὶ οἱ κ. κ. Κωνσταντίνου καὶ 
Κυριακόπουλος τῆς Γ.Σ.Ε.Ε. 

--Τῇ 11η τοῦ αὐτοῦ μηνὸς. ὁ Μακαρ. ᾿Αρχιεπίσκοπος 
ἔσχε μακρὰν συνεργασίαν μετὰ τοῦ Ὑπουργοῦ τῶν Ἔσω- 
τερικῶν καὶ προσωρινοῦ Ὑπουργοῦ Ἔθν. Παιδείας καὶ Θρη- 
σκευμάτων κ. Μακρῆ. 


Τὸ ἀπόγευμα τῆς αὐτῆς ἡμέρας προήδρευσε συνεδρία. 
τοῦ Δ. Συμβουλίου τοῦ Ο.Δ.Ε.Π. 

Αὐθημερὸν ἐδέχθη τὴν ἐπίσκεψιν τοῦ καθηγητοῦ τοῦ 
Πανεπιστημίου κ. Βεγλερῆ, τοῦ Νομάρχου Λαρίσης κ. Γε- 
ωὠργιάδου καὶ τοῦ καθηγητοῦ τοῦ Πανεπιστημίου κ. Ζακυν- 
θηνοῦ. “Ὡσαύτως ὁ Μακαριώτατος ἐδέχθη εἰς ἀκρόασιν Ἔ- 
πιτροπὴν ἀπεργῶν τῶν ἐργοστασίων Λαναρᾶ. 

--Τῃ 12η ᾿Ιανουαρίου ἐπεσκέφθησαν τὴν Α. Μακαριό- 
τητα ὁ Διοικητὴς τῆς ᾿Ασφαλείας ᾿Αθηνῶν κ. Ρακιτζῆς, ὁ 
Διευθυντὴς τῆς Ριζαρείου Σχολῆς κ. Μακρῆς, ὁ καθηγητὴς 
τοῦ Πανεπιστημίου κ. Πατρονικόλας, ὁ παρὰ τῷ ᾿Αρείῳ 
Πάγῳ Εἰσαγγελεὺς κ. Κιουσόπουλος καὶ ὁ κ. Λεόπουλος, 
Σύμβουλος παρὰ τῇ Ἑλληνικῇ Πρεσβείᾳ τοῦ Βελιγραδίου. 

Τὰς ἀπογευματινὰς ὥρας τῆς αὐτῆς ἡμέρας ηὐλόγησεν 
ἐν τῷ Ἱ. Ναῷ τοῦ '᾿Αγ. Διονυσίου τοῦ ᾿Αρεοπαγίτου τοὺς 
γάμους τοῦ κ. Δρακοπούλου μετὰ τῆς δίδος Μερκάτη, πα- 
ρουσίᾳ τῆς Α. Μ. τοῦ Βασιλέως, παρέστη δ᾽ ἐν συνεχείᾳ 
εἰς τὴν ἐν τῇ Μ. Αἰθούσῃ τοῦ Πανεπ. ᾿Αθηνῶν γενομένην 
τελετὴν τῆς ἐγκαταστάσεως τῶν νέων Πανεπιστημιακῶν 
᾿Αρχῶν. 

--Τῃ 13η ᾿Ιανουαρίου ὁ Μακαριώτατος, συνοδευόμενος 
ὑπὸ τοῦ Θεοφ. ᾿Επισκόπου Μαραθῶνος κ. Δαμασκηνοῦ, 
παρέστη εἰς τὴν ἑορτήν, καθ᾽ ἣν ἐκόπη ἡ πίττα τοῦ ᾿Ομίλου 
Φίλων ᾿Αστυνομίας Πειραιῶς. 

-- Τῇ 14ῃ τοῦ αὐτοῦ μηνὸς ὁ Μακαριώτατος ᾿Αρχιεπί- 
σκοπος. ἐδέχθη τὸν Ὑπουργὸν Οἰκονομικῶν κ. Θηβαῖον, 
μεθ’ οὗ συνειργάσθη ἐπὶ διαφόρων ζητημάτων ἐκκλησιαστι- 
κῆς φύσεως. Ἔν συνεχείᾳ δὲ προήδρευσε τῆς πρώτης κατὰ 
τὸ τρέχον ἔτος συνεδρίας τοῦ Δ. Σ. τοῦ Τ.Α.Κ.Ε. 

Αὐθημερὸν ἡ Α. Μ. ἐδέχθη τὴν ἐπίσκεψιν τοῦ Προέ- 
ὅρου τοῦ Ἔμπορ. Συλλόγου Πειραιῶς κ. Μπρούσκαρη καὶ 
τοῦ Προέδρου Πρωτοδικῶν κ. Κροκίδαι. 

-- Τῇ ἑπομένη, 15ῃ ᾿Ιανουαρίου, ἐπεσκέφθησαν τὴν Α. 
Μακαριότητα ὁ Θεοφ. ᾿Επίσκοπος Χριστουπόλεως. κ. ᾿Αμ- 
βρόσιος καὶ οἱ κ. κ. Ἰ. Θεοδωρακόπουλος, καθηγ. Πανεπι- 
στημίου ᾿Αθηνῶν, Σ. Δοντᾶς, ᾿Ακαδημαϊκός, Γιαννούσης, 
βουλευτής, Κριμπᾶς, Ὑποδ]τὴς Κτημ. Τραπέζης, Γεωργίου, 
᾿Αστυν. Διευθυντής, Κυριακόπουλος, Διευθυντὴς Ὕπουρ- 
γείου Παιδείας. 

-- Τῇ 16ῃ ᾿Ιανουαρίου προήδρευσε συνεδρίας τῆς ἱερᾶς 
Συνόδου. 

--ὌὉ Μακαρ. ᾿Αρχιεπίσκοπος καθ’ ὅλας τὰς πρωῖ- 
νὰς ὥρας τῆς 17ης ᾿Ιανουαρίου ἐδέχθη, εἰς ἀκρόασιν, ὡς 
πράττει τοῦτο ἀνελλιπῶς ἀνὰ πᾶσαν Πέμπτην, κληρικοὺς 
τῆς Ἱ. ᾿Αρχιεπισκοττῆς ᾿Αθηνῶν. 

Αὐθημερὸν ἐπεσκέφθησαν τὴν Α. Μακαριότητα ὁ Διευ- 
θυντὴς τοῦ Ὑπουργείου Οἰκονομικῶν τοῦ Λιβάνον κ. Φαρ- 
γκόν, ὁ Σεβ. Μητροπολίτης Νουβίας κ. "Άνθιμος, ὁ καθη- 
γητὴς τοῦ Πανεπιστημίου κ. Κονιδάρης καὶ τὸ Προεδρεῖον 
τοῦ Σώματος Ἑλληνίδων '᾿Οδηγῶν: 

-- Τάς πρωϊνὰς ὥρας τῆς ἑπομένης, 8ης, τὴν Α. Μα- 
καριότητα ἐπεσκέφθησαν τὸ Διοικ. Συμβούλιον τοῦ Οἴκου 
Τυφλῶν, ὁ ᾿Αρχηγὸς τῆς Χωροφυλακῆς στρατηγὸς Μακρυ- 
νιώτης καὶ ὁ Ὑφυπουργὸς ᾿Εξωτερικῶν κ. Σκέφερις. 

Περὶ τὴν μεσημβρίαν τῆς αὐτῆς ἡμέρας ἡ Α. Μ. ὁ ᾿Αρ- 
χιεπίσκοπος ᾿Αθηνῶν ἐπεσκέφθη τὸν ΤΠρόεδρον. τῆς Κυβερ- 
νήσεως κ. Καραμανλῆν, μεθ’ οὗ καὶ συνειργάσθη ἐπὶ διαφό- 
ρων ἐκκλησιαστικῶν ζητημάτων, τὸ δὲ ἀπόγευμα παρέστη 
εἰς τὴν δοθεῖσαν ὑπὸ τοῦ ᾿Ακαδημαϊκοῦ κ. Δοντᾶ διάλεξιν 
ἐν τῇ αἰθούσῃ τοῦ «Παρνασσοῦ». 

-- Τῇ 19ῃ ᾿Ιανουαρίου ἐδέχθη τὴν ἐπίσκεψιν τοῦ κ. ᾿Α. 
Παπαγεωργακοπούλου, ᾿Αν. ᾿Εκπαιδευτικοῦ Συμβούλου. Ὦ- 
σαύτως ἐπεσκέφθη τὸν Μακαριώτατον ὁ Πρόεδρος τοῦ Ἐμ- 
πορικοῦ Συλλόγου κ. Κωνσταντίνου. 

-- Τῇ ἑπομένῃ (20) ὁ Μακαριώτατος ᾿Αρχιεπίσκοπος, 
συνοδευόμενος ὑπὸ τοῦ Θεοφιλ. ᾿Επισκόπου Μαραθῶνος 
κ. Δαμασκηνοῦ, παρέστη εἰς τὰ ἐγκαίνια τῶν συσσιτίων τοῦ 
Ἱ.. Ναοῦ "Αγ. Παρασκευῆς Χαλανδρίου. 


90 ΕΚΚΛΗΣΙΑ 


-- Τῇ 21ῃ Ἰανουαρίου ἡ Α. Μακαριότης προήδρευσε 
συνεδρίας τῆς Ἱ. Συνόδου, ἐν συνεχείᾳ δέ, συνοδευόµε- 
νος ὑπὸ τοῦ Σεβ. Μητροπολίτου Θήρας κ. Γεωργίου καὶ 
τοῦ Θεοφ. Επισκόπου Μαραθῶνος κ. Δαμασκηνοῦ, πα- 
ρέστη εἰς τὰ ἐγκαίνια τοῦ ᾿Εμπορικοῦ καὶ Τεχνικοῦ Ἔ- 
πιμελητηρίου Πειραιῶς. 

Τῇ αὐτῇ ἡμέρᾳ παρέστη εἰς τὴν ἐν τῷ Πανεπιστη- 
μίῳ ᾿Αθηνῶν γενομένην συνεδρίαν τοῦ «Χριστιανικοῦ 
Κοινωνικοῦ Κύκλου», ἐπισφραγίσας αὐτὴν δι᾽ ἔμπνευ- 
σμένης καὶ διαφωτιστικῆς ὁμιλίας. 

Αὐθημερὸν ἐδέχθη ἐπίσης τὸν Ὑπουργὸν ᾿Εμπορικῆς 
Ναυτιλίας κ. Κωτιάδην. 

-- Τῇ 22ᾳ τοῦ αὐτοῦ μηνὸς ὁ Μακαριώτατος ᾿Αρ- 
χιεπίσκοπος ἔσχε συνεργασίαν μετὰ τοῦ Ὑφυπουργοῦ 
Οἰκονομικῶν κ. ᾿Αλιμπράντη. ᾿Εδέχθη ὡσαύτως τὸν Σεβ. 
᾿Αρχιεπίσκοπον Θυατείρων κ. ᾿Αθηναγόραν, τὸν Πρόε- 
ὅρον τοῦ Δικηγορικοῦ Συλλόγου ᾿Αθηνῶν κ. Μ. Παπα- 
γεωργίου, τὸν κ. Γ. Στρέῖτ καὶ τὸν κ. Στυλ. ᾿Αστεριά- 
δην, ἐν συνεχείᾳ δὲ προήδρευσεν συνεδρίας τοῦ Δ. Συμ- 
βουλίου τοῦ Ο.Δ.Ε.Π. 

-- Τῇ ἑπομένη (23) προέστη συνεδρίας τῆς 
Συνόδου. 

Αὐθημερὸν ἐδέχθη τὸν 
Πάγου κ. Κυριακόπουλον. 


Ἱερᾶς 
᾿Αντιπρόεδρον τοῦ ᾿Αρείου 


-- Σεπτῇ ἐντολῇ τοῦ Μακ. ᾿Αρχιεπισκόπου ὁ ᾿Αρχι- 
μανδρίτης κ. Θεόκλητος Φιλιππαῖος ἐξεπροσώπησεν Αὐτὸν 
εἰς τὴν ἐν τῷ Καθεδρικῷ Ναῷ τῶν Ρωμαιοκαθολικῶν ψα- 
λεῖσαν τὴν 10ην ᾿Ιανουαρίον ἐπιμνημόσυνον δέησιν ὑπὲρ 
ἀναπαύσεως το; ἀποθανόντος Προέδρου τῆς Αὐστριακῆς 
Δημοκρατίας, διαβιβάσας καταλλήλως τὰ συλλυπητήρια 
τοῦ Προκαθημένου τῆς 'Ελληνικῆς ᾿Εκκλησίας. 


- Παρὰ τοῦ Γενικοῦ Φιλοπτώχου Ταμείου τῆς ἱερᾶς ᾿Αρ- 
χιεπισκοπῆς ᾿Αθηνῶν διετέθησαν κατὰ τὸ χρονικὸν διάστημα 
ἀπὸ 1ης ᾿Απριλίου μέχρι 2ης Δεκεμβρίου 1956 τὰ κάτωθι 
ποσά: 


7 Δραχ. 

1) Εἰς βοηθήματα ἀπόρων Σπουδαστῶν 39.0Ο75.--- 
2) Εἰς βοηθήματα ἀπόρων Κληρικῶν 9.555.-- 
3) Εἰς φάρμακα καὶ περίθαλῳψιν ἀσθενῶν 5.008..--- 
Α) Εἰς χαρτόσημα ἀδειῶν γάμων ἀπόρων 4.554.--- 
5) Εἰς βοηθήματα Πάσχα καὶ Χριστονγέννων 172.134..-- 
6) Εἰς βοηθήματα ἀποφυλακιζομένων 1.000.--- 
7) Εἰς ἔξοδα κηδεύσεως ἀπόρων 2.4ΔΟΟ.--- 
8)᾽ Εἰς ἐνίσχυσιν Φιλαν. Συλλόγων καὶ Σωματείων 3.602,50 
9) Εἰς εἰσιτήρια ἀπόρων 5325.-- 
10) Εἰς καθημερινὰ βοηθήματα ΤΤ.Δ41..-. 
11) Ἐπίσης διετέθησαν εἰς εἶδος βοηθήματα ἀξίας 4.Τ22.--- 
Συνολικῶς διετέθησαν εἰς βοηθήματα 320.016,50 


Μητροπολιτικὸν Συμβούλιον. Τὸ Μ. Σ. τῆς Ἱ. ᾿Αρχιε- 
πισκοτπῆς ᾿Αθηνῶν συνῆλθεν τὴν ἰ0ην ᾿Ιανουαρίου ὑπὸ τὴν 
Προεδρίαν τοῦ Θεοφιλεστάτου ᾿Επισκόπου Εὐρίπου κ. ᾿Αλε- 
ξίου καὶ ἠσχολήθη περὶ διάφορα θέματα τρεχούσης φύσεως. 


Ἱ. Μονὴ ᾿Ασωμάτων (Πετράκη). Τῇ 12ῃ "Ιανουαρίου 
ὃ Παν. Ἡγούμενος τῆς Ἱ. Μονῆς Πετράκη ἐδεξιώθη ἐν 
τῷ Ἡγουμενείῳ τοὺς φοιτῶντας πρὸς πληρεστέρας σπου- 
δὰς ἐν τῇ καθ᾽ ἡμᾶς Θεολογικῇ Σχολῇ Αἰθίοπας, Γερμα- 
νούς, ᾿Αμερικανούς, ἐξ Οὐγκάντας καὶ ἐκ. Κορέας φοι- 
τητὰς τῆς Θεολογίας, οἵτινες διαμένουσιν ὡς οἰκότροφοι 
ἐν τῷ Θεολ. Οἰκοτροφείῳ τῆς ᾿Αποστολικῆς Διακονίας. 
Κατὰ τὴν ἐπακολουθήσασαν σεμνὴν ἑορτὴν ἐκόπη παρὰ 
τοῦ Παν. Ἡγουμένου ἡ πίττα, ἥτις καὶ διενεµήθη εἰς 
τοὺς ξένους φοιτητάς. Εἶτα δὲ οὗτοι συγκεκινηµένοι καὶ 
ἐν ἀτμοσφαίρᾳ θρησκευτικῆς ἐξάρσεως ἔψαλαν θρη- 
σκευτικοὺς ὕμνους τῆς πατρίδος αὐτῶν. 


. Έκκλησ. ᾿Ορφανοτροφεῖον Βουλιαγμένης. Τὸ Δ. Συμ- 
βούλιον ποῦ ᾿Ἐκκλησιαστικοῦ ᾿Ὀρφανοτροφείου Βουλιαγμέ- 
νης συνῆλθε τὴν 15ην τρ. μηνὸς εἰς τὴν πρώτην κατὰ. τὸ 
τρέχον ἔτος συνεδρίαν αὐτοῦ. Κατ᾽ αὐτὴν ἀπεφασίσθη ἡ 


1 Φεβρουαρίου 19657, ᾿Αρ. ὃ 


ἀνανέωσις τεσσάρων ἐκ τῶν μελῶν τοῦ Διοικητικοῦ Συμ- 
βουλίου. Γενομένης δὲ κληρώσεως, συμφώνως τῷ ἰσχύοντι 
᾿Ὀργανισμῷ, ἐξῆλθον τέσσαρα μέλη. Κατόπιν δὲ τούτου 
ἅπαντα τὰ μέλη ἐθεώρησαν καθῆκον των ἐπιβεβλημένον 
ὅπως ὑποβάλωσι τῷ Μακαριωτάτῳ τὰς παραιτήσεις αὖ- 
τῶν, πρὸς ἀνανέωσιν τοῦ Δ. Συμβουλίου. 


ΕΠΑΡΧΙΑΙ 
Ἱερὰ Μητρόπολις Νικοπόλεως καὶ Πρεβέζης 


Καθ’ ἃ γράφουσιν ἡμῖν ἐκ Πρεβέζης, ὁ Σεβ. Μητροπολίτης 
κ. Στυλιανὸς ἀπὸ τοῦ παρελθόντος ᾿Οκτωβρίου μέχρι σήμερον 
ἐτέλεσεν εἰκοσάκις τὴν Θ. Λειτουργίαν ἐν τῇ πόλει τῆς Πρε- 
Ρέζης καὶ χωρίοις, ἐνῷ πρὸς ἐπίλυσιν διαφόρων ἄλλων ζητη- 
μάτων ἐπεσκέφθη 19 χωρία τῆς Μητροπόλεως αὑτοῦ. Πρὸς 
τούτοις ἐνεκαινίασε δύο νέους Ναούς, ὧν ὁ εἷς ἀφιερώθη εἰς 
τὸν ᾿Απ. Παῦλον. Ὁ θεῖος λόγος ἐκηρύχθη δαψιλῶς ὑπὸ τοῦ 
Σεβασμιωτάτου, τοῦ Ἱεροκήρυκος, τοῦ Γεν. ᾿Αρχιερατικοῦ 
᾿Επιτρόπου καὶ τῶν βὀηθῶν “Ἱεροκηρύκων. “Ὡσαύτως ἡ θεία 
᾿Εξομολόγησις ἐγένετο ὑπὸ 15 πνευματικῶν πατέρων, οἵτινες 
περιώδευσαν τὴν πόλιν καὶ τὰ χωρία. Ὃ Σεβ. Μητροπολίτης 
ἐπανειλημμένως ἐπεσκέφθη τὰ Κατηχητικὰ Σχολεῖα καὶ ἀπηύ- 
θυνε πρὸς τοὺς μαθητὰς αὐτῶν πατρικὰς νουθεσίας καὶ συμ- 
βουλάς. Πρὸς ἀνακούφισιν προσέτι τῶν πτωχῶν κατὰ τὰς 
ἁγίας ἡμέρας διωργανώθη λαχειοφόρος ἀγορά. Οὕτω 
διακόσια! πτοχαὶ -οἰκδγένειαι ἔτυχον περιθάλψεως ὑπὸ τῶν 
᾿Ενοριακῶν Φιλοπτώχων Ταμείων ἐκτὸς πεντήκοντα ἄλλων, 
αἱ ὁποῖαι ἔλαβον εἰδικὸν βοήθημα ἀπὸ τὸν Ποιμενάρχην, ὅστις 
παρέθεσε καὶ γεῦμα εἰς τοὺς ἐν Φυλακαῖς τὴν Την τοῦ Νέου 
"Ἔτους. Ἐκ τῶν παρὰ τῆς Συνοδικῆς ᾿Επτιτροτπῆς ᾿Αλληλοβοη- 
θείας σταλέντων διένειμεν ὑπόδησιν εἰς ἅπαντας τοὺς “Ἱερεῖς 
τῆς περιφερείας, εἰς τοὺς ἐν ΦΦυλακαῖς, ὁμοίως δὲ ἱματισμὸν καὶ 
ὑπόδησιν εἰς τοὺς πλημμυροπαθεῖς τοῦ χωρίου ᾿Ἐλεούσα- 
"Αρτης καὶ εἰς πολλοὺς ἄλλους ἀπόρους τῆς περιφερείας. 


ΟΙΚΟΥΜΕΝΙΚΟΝ ΠΑΤΡΙΑΡΧΕΙΟΝ 


Καθ’ ἃ ἀνεγράφη ἐν τῷ᾽ παγκοσμίῳ τύπῳ, κατετέθη πρό 


τινος εἰς τὴν Τουρκικὴν βουλὴν πρότασις, δι᾽ ἧς ζητεῖται ἡ ἐκ 
τῆς Τουρκίας ἔξωσις τοῦ Οἰκουμενικοῦ Πατριαρχείου, διότι 
ὁ Οἰκουμενικὸς Πατριάρχης δύναται νὰ θεωρῆται ὡς πολιτικὸς 
ἀρχηγὸς μᾶλλον παρὰ ὡς πνευματικὸς ἡγέτης. Κατὰ τοὺς 
ξένους παρατηρητὰς ἡ ἔναντι τοῦ Πατριάρχου ἀδικαιολόγη- 
τος καὶ ἐμπαθὴς ἐχθρότης αὕτη ὀφείλεται καὶ εἰς τὸ ὅτι οὗτος 
ἐπὶ πολλὰ ἔτη διετέλεσεν ᾿Αρχιεπίσκοττος τῆς Ορθοδόξου Ἑλ- 
ληνικῆς ᾿Εκκλησίας Βορείου καὶ Νοτίου ᾿Αμερικῆς. 


᾿Αρχιεπισκοπὴ Αμερικῆς 


Τὸ Μικτὸν Συμβούλιον τῆς Ἑλληνικῆς ᾿Αρχιεπισκοπῆς 
᾽Αμερικῆς κατὰ τὴν συνεδρίαν αὑτοῦ τῆς 11ης Ιανουαρίου 
ἐ.ἔ. ἠσχολήθη περὶ τὸ ζήτημα τῆς οἰκονομικῆς ἐνισχύσεως 
τῶν ἡμερησίων ἑλληνοαμερικανικῶν σχολείων ἐκ τοῦ Εἰδι- 
κοῦ ᾿Εκπαιδευτικοῦ Ταμείου, ὅπερ ἱδρύθη ἐν τῇ ᾿Αρχιεπι- 
σκοπῇ, ἀποφάσει τῆς 13ης Κληρικολαϊκῆς Συνελεύσεως. 

Κατὰ τὴν 11ην Ιανουαρίου ἐν τῷ Εἰδικῷ Ἔκπαιδ. Τα- 
μείῳ ὑπῆρχε τὸ ποσὸν τῶν 30.245.20 δολλαρίων. 

Οὕτω ἀπεφασίσθη ὅπως εἰς ἑκάστην Κοινότητα χορη- 
γῆται ποσὸν πέντε χιλιάδων δολλαρίων ἅμα τῇ ἐνάρξει 
λειτουργίας ἐν αὐτῇ ἡμερησίου ἑλληνοαμερικανικοῦ σχολείου. 
Διὰ τῆς αὐτῆς ἀποφάσεως παρέχεται δι᾽ ἐνίσχυσιν εἰς ἓν 
ἕκαστον ἐκ τῶν ἤδη λειτουργούντων σχολείων τὸ ποσὸν 
τῶν τριῶν χιλιάδων δολλαρίων. 


ΕΚΚΛΗΣΙΑ ΑΛΕΞΑΝΔΡΕΙΑΣ 


ἯΑ. Μακαριότης ὁ Πατριάρχης ᾿Αλεξανδρείας κ. Χριστο- 
φόρος, διὰ τοῦ ἀπὸ 15)12}1956 Πατριαρχικοῦ Γράμματος, 
διώρισεν ὑπὸ τὴν προεδρίαν Αὑτοῦ Πατριαρχικὴν Οἰκονομι- 


κὴν Ἐπιτροπὴν (Π.Ο.Ε.), εἰς ἣν ἀνετέθη ἡ πλήρης διαχείρισις. 


τῶν οἰκονομικῶν τοῦ Πατριαρχείου ᾿Αλεξανδρείας διὰ περί- 
οδον τριῶν ἐτῶν, ἀρχομένην ἀπὸ ]ης ᾿Ιανοναρίου 1957 καὶ 
λήγουσαν τὴν 31ην Δεκεμβρίου 1959, 


ς . ᾱ------ αυ ἁνφωᾷ 
ο ΟΘΘΘὃΘὃνΘΝνΝὋἮὃΉὃὟν:»’;”»”»»:».'.'""Θ''ά'':::”Ῥῑεη 


πποτ----κτυ. φ-κατοουφηκιῤκοφορνπανσαττοπωφηαιφρα φασι ρεταΊοραιχνγ-αράϑτιρεκσποθιφοσποο --το---ος- 


2 . ” 
Ὁ ΘΡΘΉΕΝ 


ν.---ᾱ--.-α 


μεθα. .μ.΄.--' 


1 Φεβρουαρίου 1957, ’Αρ. 9 

ΠΑΤΡΙΑΡΧΕΙΟΝ ΙΕΡΟΣΟΛΥΜΩΝ 


᾿Ἔνώπιον τοῦ ᾿Ανωτάτου Δικαστηρίου τῆς ᾿Ἰορδανίας 
ἠσκήθη ὑπὸ τοῦ ᾿Ιορδανοῦ ἐφέτου ᾿Ατὸν ᾿Ατάλα καὶ τοῦ Προ- 
έδρου τῆς ἐν ᾿Αμμὰν ᾿Αραβορθοδόξου Κοινότητος Σαὰνδ 
᾿Αμπουτζάρεφ ἀναίρεσις κατὰ τῆς ἀποφάσεως τοῦ ᾿Ιορδανοῦ 
Πρωθυπουργοῦ, διὰ τῆς ὁποίας ἐπετράπη ἡ διενέργεια ἐκλο- 
γῆς Πατριάρχου Ἱεροσολύμων. Οἱ ἀναιρεσείοντες ᾿Αραβορθό- 
δοξοι ἰσχυρίζονται ὅτι, κατὰ τοὺς ἰσχύοντας Κανονισμοὺς 
περὶ Πατριαρχείου “Ἱεροσολύμων, ἁρμόδιος νὰ διατάξῃ τὴν 
ἐκλογὴν Τ]ατριάρχου ἦτο ὁ Μέγας Βεζύρης, τοῦ ὁποίου ὅμως 
τὰ δικαιώματα δὲν ἔχει ὁ ἤδη ΓΠρωθυπουργὸς τῆς ᾿Ιορδανίας, 
ὅστις ἐν προκειμένῳ, κατὰ τοὺς ἰσχυρισμοὺς τῶν ἰδίων, ἀναρ- 
μοδίως ἀπεφάσισε τὴν ἐκλογήν. Σημειωτέον ὅτι, εἰς ἣν περί- 
πτωσιν γίνουν δεκταὶ αἱ ἀπόψεις τῆς ὑπὸ τὸν ἐφέτην ᾿Αμάλα 
ὁμάδος ᾿Αραβορθοδόξων καὶ ἀκυρωθῆ ἡ ἀπόφασις τοῦ Ἴορ- 
δανοῦ Πρωθυποουργοῦ, θὰ ἐκδοθῇ ἑρμηνευτικὸς νόμος, δι᾽ οὗ 
θὰ καθορίζηται τὸ ἁρμόδιον νὰ διατάξῃ τὴν ἐκλογὴν ὄργανον. 
"Αλλως δὲν ὑπάρχει κὠλυμά τι διὰ τὴν ἄμεσον διενέργειαν 
τῆς Πατριαρχικῆς ἐκλογῆς. 


ΕΚΚΛΗΣΙΑ ΡΩΣΙΑΣ 


Ὁ Πατριάρχης τῆς Μόσχας ᾿Αλέξιος, ἀπαντῶν εἰς σχετικὴν 
ἐπιστολὴν τῶν Γερμανῶν ἐκκλησιαστικῶν προσωπικοτήτων 
Ὀτ ΗΠοἰητίς: Ηο]ὰ (ῬΏββο]άοτ!) καὶ Ον Ετηβί Νπι ( Βἰο]ο- 
{ο]4), χαρακτηρίζει τὴν εἴδησιν περὶ τῆς ἀπαγωγῆς καὶ ἐξορίας 
'Οὕγγρων πολιτῶν εἰς τὴν Σοβιετικὴν Ἕνωσιν ὡς «ψευδῆ». 
Ἔν τῇ ἐπιστολῇ αὑτῶν οἱ δύο οὗτοι ἐκπρόσωποι τῆς Εὐαγ- 
γελικῆς ᾿Εκκλησίας τῆς Γερμανίας ὑπέβαλον θερμὴν παράκλη- 
σιν πρὸς τὸ ᾿Ορθόδοξον Ρωσικὸν Πατριαρχεῖον, ὅπως µεσι- 
τεύσῃ παρὰ τῇ Ρωσικῇ κυβερνήσει, ἵνα μὴ γίνωνται εἰς τὸ 
μέλλον ἐξορίαι καὶ ἀπαγωγαὶ πολιτῶν καὶ ἵνα μὴ χρησιμο- 
ποιῶνται βάναυσα μέσα εἰς τὸν πολιτικὸν ἀγῶνα. 

Ἔν' τῇ ἀπαντήσει αὑτοῦ ὁ πατριάρχης ᾿Αλέξιος γράφει: 
«᾿Αγαπητοὶ ἀδελφοὶ ἐν Κυρίῳ, παρορμᾶτε ἡμᾶς,ἵνα ζητήσομεν 
ἀπὸ τὴν κυβέρνησιν ἡμῶν ὅπως αὕτη καταπαύσῃ τὴν ἀπαγώ- 
γὴν καὶ ἐξορίαν Οὔγγρων πολιτῶν εἰς τὴν Σοβ. Ἕνωσιν. 
Δυνάμεθα νὰ ἐξηγήσωμεν τὴν αἴτησίν σας μόνον ἐὰν ὑποθέ- 
σωμεν, ὅτι πρέπει νὰ ἔχητε λάβει μίαν ψευδῆ εἴδησιν. Αἰσθα- 
νόμεθα τὴν ὑποχρέωσιν νὰ θέσωμεν ὑπ᾽ ὄψιν ὑμῶν τὴν ἐπα- 
νειλημμένην ἐπίσημον διακήρυξιν τῶν Ρώσων ἀντιπροσώττων 
ἐν τῇ 11η Συνεδρίᾳ τοῦ ᾿Οργανισμοῦ 'Ἡνωμένων ᾿Εθνῶν, ἥτις 
ἀνεφέρετο εἰς τὰς ἀβασίμους καὶ ἀναποδείκτους κατηγορίας 
περὶ ἀπανθρώπου συμπεριφορᾶς, αἵτινες διετυπώθησαν εἰς 
βάρος τῆς Σοβιετικῆς Ενώσεως». 

᾿Αναφερόµενος εἶτα ὁ Πατριάρχης ᾿Αλέξιος εἰς τὴν στάσιν 
τῆς Ρωσικῆς ᾿Ορθοδόξου ᾿Εκκλησίας ἔναντι τῶν τραγικῶν 
γεγονότων τῆς Αἰγύπτου καὶ Οὐγγαρίας γράφει: «Καὶ ἡμεῖς, 
ἀγαπητοὶ ἀδελφοί, ἐθλίβημεν βαθέως, ὅπως καὶ ὑμεῖς, διὰ τὰ 
δεινοπαθήματα τῶν ἐν ταῖς χώραις ταύταις λαῶν καὶ προσευ- 
χόμεθοα ἀδιαλείπτως, ἵνα ὁ Κύριος εὐλογῇ αὐτοὺς καὶ χαρίζῃ 
αὐτοῖς τὴν εἰρήνην (Ψαλμ. κθ’,11). Μετὰ χαρᾶς πληροφο- 
ρούμεθα τὰς προσπαθείας τῶν λαῶν τούτων πρὸς ἀποκατά- 
στασιν ὁμαλῶν καὶ εἰρηνικῶν συνθηκῶν ζωῆς. ᾿Αλλ᾽ ἀναγνω- 
ρίζομεν τὰς δυσχερείας, τὰς ὁποίας ἔχουν οὗτοι νὰ ἀντιμετω- 
πίσουν. Ἡ Ρωσικὴ ᾿Ορθόδοξος Ἐκκλησία συμμετέσχε ἤδη 
κατά τι εἰς τὸ ἔργον τῆς ἀνακουφίσεως τῆς θλίψεως τοῦ αἰγυ- 
πτιακοῦ καὶ οὐγγρικοῦ λαοῦ καὶ εἰς τὴν ἀνοικοδόμησιν τῶν 
χωρῶν των. ᾿Ελπίζομεν, ὅτι καὶ αἱ ὑμέτεραι ᾿Εκκλησίαι ἀντα- 
πεκρίθησαν εἰς τὴν ἔκκλησιν πρὸς παροχὴν βοηθείας εἰς τὴν 
Αἴγυπτον καὶ Οὐγγαρίαν». 

-- Ὡσαύτως ὃ ραδιοφωνικὸς σταθμὸς τῆς Μόσχας 
ἐπεστράτευσε πλείστας δηλώσεις ἐκκλησιαστικῶν προσω- 
πικοτήτων, διαψευδούσας τὴν εἴδησιν περὶ ἀπαγωγῆς καὶ 
ἐξορίας εἰς τὴν Σοβιετικὴν Ἕνωσιν Οὕὔγγρων πολιτῶν. 
Αἵ δηλώσεις αὗται µετεδόθησαν καὶ διὰ τῶν ραδιοφωνι- 
κῶν σταθμῶν τῶν δορυφόρων χωρῶν, πλὴν τῆς Πολω- 
νίας. 

Ῥία ἐκ τῶν δηλώσεων τούτων, αἵτινες ἀνεγνώσθησαν 
ὑπὸ τῶν ἐκφωνητῶν τοῦ ραδιοφ. σταθμοῦ τῆς Μόσχας, ἀ- 
ποδιδομένη εἰς τὸν ἐπίσκοπον τοῦ ΜπηΚάοθγο καὶ ΟαΏρο- 
τοὰ, ἔλεγεν: «Αἱ ἐξ Οὐγγαρίας ὁδοὶ διέρχονται διὰ τῆς 
ἡμετέρας περιοχῆς. Καθημερινῶς μὲ ἐπισκέπτονται πλήθη 


λαοῦ. ᾿Αλλ᾽ οὐδεὶς ἐξ αὐτῶν ἔχει ἴδει ἢ ἔχει ἀκούσει 
ἔστω καὶ μίαν μόνην περίπτωσιν περὶ συλληφθέντος καὶ 
ἐξορισθέντος προσώπου. Τοῦτο ἐξηγεῖται μόνον διότι δὲν 
ὑπάρχουσι τοιαῦτα πρόσωπα». 


Ὁ ἀρχιεπίκκοπος ΡΑ)]4411 τῆς ἐπαρχίας Τοῦ; καὶ 
Τατηοροὶ (ἐν τῇ Σοβιετικῇ Οὐκρανίᾳ) παρουσιάσθη Λλέ- 
γῶν: «Δὲν γνωρίζομεν οὔτε μίαν περίπτωσιν ἀναγκα- 
στικῆς ἀπαγωγῆς καὶ ἐξορίας ἐκ τῆς Οὐγγαρίας πρὸς 
τὴν Σοβιετικὴν Ἕνωσιν. Ζῶμεν δὲ πλησίον τοῦ τμήμα- 
τος ἐκείνου τῶν οὐγγρικῶν συνόρων, ὅπερ συνδέεται 
μετὰ τῆς Σοβιετικῆς “Ενώσεως διὰ τῆς σιδηροδρομικῆς 
γραμμῆς ΙνοΥ». 

-- Καθ’ ἃ ἀναγράφει τὸ ἐν ᾿Αμερικῇ ἐκδιδόμενον πε- 
ριοδικὸν «ΤΊι6 ΙΙν1ης (ῬατοΠ», πέντε ἐν συνόλῳ ᾿Ὀρθό- 
δοξοι Ρωσικαὶ ᾿Εκκλησίαι, ἐν ᾿Αμερικῇ, ἐξαρτώμεναι µμέ- 
χρι τοῦδε ἐκ τοῦ Πατριαρχείου Μόσχας, διέρρηξαν τοὺς 
δεσμοὺς αὐτῶν μετὰ τῆς μητρικῆς ᾿Εκκλησίας τῆς Ρω- 
σίας καὶ συνηνώθησαν ἐντὸς τοῦ 1955 μετὰ τῆς Ρωσικῆς 
᾿Ορθοδόξου ᾿Εκκλησίας τῆς Βορείου ᾿Αμερικῆς, ἥτις δὲν 
ἀναγνωρίζει τὴν αὐθεντίαν τοῦ Πατριαρχείου τῆς Μό- 
σχας. Ἡ ἀνεξάρτητος Ρωσικὴ ᾿Ορθόδοξος ᾿Εκκλησία τῆς 
Βορείου ᾿Αμερικῆς ἀριθμεῖ 350 ἐνορίας καὶ 750.000 μέλη. 

-- Κατ᾽ ἐντολὴν τῆς Κυβερνήσεώς του ὁ πρεσβευτὴς 
τῆς Τσεχοσλοβακίας εἷς τὴν Σοβιετικὴν Ἕνωσιν κ. Βό- 
σαγλικ ἐνεχείρισε εἰς τὸν Σεβ. Μητροπολίτην τοῦ Λένιν- 
γκραντ καὶ Νόβγκοροντ κ. ᾿Ελευθέριον τὸ παράσημον 
τῆς Δημοκρατίας διὰ τὴν καρποφόρον διοίκησιν τῆς Ὄρ- 
θοδόξου ᾿Εκκλησίας τῆς Τσεχοσλοβακίας, ὡς καὶ ζω- 
γραφικὸν πίνακα τοῦ καλλιτέχνου Σλάβιτσκα «Ἡ Πράγα 
ἐν καιρῷ χειμῶνος» δῶρον τῆς Τσεχοσλοβακικῆς Κυβερ- 
νήσεως. 

-- Τὴν 22αν Σεπτεμβρίου 1956 εἰς τὴν πόλιν τοῦ 
Τσερνιγόβου ἐγένετο πανηγυρικὸς ἑορτασμὸς τῆς 6Οῆς 
ἐπετείου τῆς μνήμης τοῦ “Αγίου Θεοδοσίου Τσερνιγόβου. 
Ἐπὶ τῇ εὐκαιρίᾳ ταύτῃ ὃ Πατριάρχης Μόσχας κ. ᾿Αλέ- 
ξιος ἀπένειμε εἰς τὸν ἐπίσκοπον Τσερνιγόβου κ. ᾿Ανδρέαν 
τὸν τίτλον τοῦ ᾿Αρχιεπισκόπου. 

-- Τὴν 4ην Σεπτεμβρίου 1956 ὃ Μητροπολίτης ϊ{ρου- 
τίτσκης καὶ Κολομένης κ. Νικόλαος ἐδέχθη τὸν ἐπίσκο- 
πον τῆς ᾿Αγγλικανικῆς Ἐκκλησίας τῆς Κίνας κ. Τὶν 
Κονὰν Σοὺν καὶ τὴν σύζυγόν του καὶ ἔσχε μετ᾽ αὐτῶν 
μακρὰν συνομιλίαν περὶ τῶν σχέσεων ᾿Εκκλησίας καὶ 
Πολιτείας εἰς τὴν Σοβ. Ἕνωσιν, περὶ τῆς δράσεως τῆς 
Ρωσικῆς ᾿Ορθοδόξου ᾿ΕἘκκλησίας πρὸς προάσπισιν τῆς 
εἰρήνης καὶ περὶ τῆς μεταβάσεως τοῦ Μητροπολίτου Νι- 
κολάου εἰς τὴν Κίναν. 

--᾿Απὸ τῆς 2-11 Ἰουλίου 1956 ἐφιλοξενήθη εἰς τὰ 
Πατριαρχεῖα τῆς Μόσχας ὃ Μητροπολίτης ᾿Ηλιουπόλεως 
κ. Νήφων (Ὀρθόδοξος ᾿Εκκλησία ᾿Αντιοχείας). 

-- Κατόπιν προσκλήσεως τοῦ Πατριάρχου Μόσχας 
κ. Αλεξίου, ὁ Μητροπολίτης Τύρου καὶ Σιδῶνος κ. ΓΠαῦ- 
λος παρέμεινεν εἰς τὴν Ρωσίαν ἀπὸ τῆς Ίδης Ἰουλίου 
μέχρι τῆς 4ης Αὐγούστου, ἐπισκεφθεὶς τὴν Μόσχαν, τὸ 
Λένινγκραντ, τὸ Κίεβον καὶ τὸ Λβώβ. 

-- Ἡ ἡγουμένη τῆς «μονῆς Σεντνάϊ (Συρία) Μαρία, 
κατόπιν προσκλήσεως τοῦ Πατριάρχου Μόσχας κ. ᾿Αλε- 
ξίου, παρέμεινεν εἰς τὴν Σοβ. Ἕνωσιν ἀπὸ 16-30 ᾿Ἴ]ου- 
νίου 1956, γενομένη δὶς δεκτὴ ὑπὸ τοῦ Πατριάρχου 
Μόσχας. 


ΕΚΚΛΗΣΙΑ ΒΟΥΛΓΑΡΙΑΣ 


Ὃ γνωστὸς Βούλγαρος κανονολόγος πρωτοπρεσβύ- 
τερος κ. Στέφανος Τσάνκωφ ἐδημοσίευσε εἰς τὴν "Ἔπετη- 
ρίδα τῆς Θεολογικῆς ᾿Ακαδημίας τῆς Σόφιας «“Αγιος 
Κλήμης ᾿Αχρίδος», τόμος Γ΄, ἔτος 1953--1954, ἀξιοπρό- 
σεκτον πραγματείαν ὑπὸ τὸν τίτλον «Τὸ “Άγιον "Ὄρος 
"Αθως καὶ ἢ παροῦσα θέσις του». Ἡ πραγματεία διαι- 
ρεῖται εἰς 4 μέρη. Τὸ πρῶτον μέρος ὁμιλεῖ περὶ τῆς κα- 
θόλου σημασίας τοῦ ᾿Αγίονυ Ὄρους δι᾽ ὁλόκληρον τὸν 
χριστιανικὸν κόσμον. Εἰς τὸ δεύτερον μέρος τῆς πρα- 
γματείας ἐξετάζεται ἡ σημασία τοῦ “Αγίου Ὄρους διὰ 

τὸν Ὀρθόδοξον κόσμον. ᾿Ενταῦθα ποιεῖται λόγον περὶ 
τῶν πνευματικῶν δεσμῶν τῶν μονῶν τοῦ “Αγίου "Ορους 
μὲ τὰς ἐπὶ μέρους ᾿Ὀρθοδόξους ᾿Εκκλησίας, αἱ ὁποῖαι 
ἔχουν μονὰς ἐν αὐτῷ. Τὸ τρίτον μέρος εἶναι ἀφιερωμέ- 
νον εἰς τὴν κατὰ τὰς τελευταίᾳς δεκαετίας ἐπελθοῦσαν 
παρακμὴν τῆς ζωῆς τοῦ “Αγίου Ὄρους καὶ τὰ αἴτια τῆς 
παρακμῆς αὐτῆς. Εἰς τὸ τελευταῖον μέρος τῆς πραγμα- 
τείας του ὁ καθηγητὴς κ. Τσανκὼφ ἐκθέτει τὰς ἀπόψεις 
του ὅσον ἀφορᾷ εἰς τὴν δυνατότητα τῆς ἀναγεννήσεως 
τῆς μοναχικῆς ζωῆς εἰς τὸ “Αγιον Ὄρος. 


ΡΩΜΑΙΟΚΑΘΟΛΙΚΗ ΕΚΚΛΗΣΙΑ 


Ἡ Κεντρικὴ ᾿Επιτροπὴ τῶν Γερμανῶν Καθολικῶν ἔν τινι 
συγκεντρώσει, γενομένῃ προσφάτως ἐν Επ]44, ἐπιτεθεῖσα 
ἐναντίον τῆς Ρωσικῆς ᾿Εκκλησίας, διεκήρυξεν ,ὅτι «ἔναντι τῆς 
ὑπὸ τῆς Καθολικῆς ᾿Εκκλησίας σταθερᾶς ἀποκρούσεως τῶν 
ἀτίμων κομμουνιστικῶν τεχνασμάτων ἵσταται τὸ γεγονός, 
ὅτι ἣ ᾿Ορθόδοξος ᾿Εκκλησία τῆς Σοβιετικῆς “Ενώσεως συνερ- 
γάζεται ἐν τῇ κομμουνιστικῆ «Παγκοσμίῳ κινήσει ὑπὲρ τῆς 
εἰρήνης» καὶ διὰ τῶν ἐπαφῶν αὐτῆς μετὰ τῶν ᾿Ορθοδόξων 
Πατριαρχείων τῆς ᾿Εγγὺς ᾿Ανατολῆς δημιουργεῖ συμπαθείας 
ὑπὲρ τῆς κομμουνιστικῆς Ρωσίας. Τὰ αἴτια τῆς δράσεως αὐτῆς 
δὲν ἀνάγονται μόνον εἰς τὴν σφαῖραν τῆς τακτικῆς, ἀλλὰ καὶ 
εἰς τὸ θρησκευτικὸν καὶ θεολογικὸν πεδίον ὡς καὶ εἰς τὴν ἐσω- 
τερικὴν ἀντιπάθειαν, τὴν ὁποίαν ἐκ παραδόσεως αἰσθάνεται 
ἣ Ρωσικὴ ᾿Εκκλησία ἐναντίον τῆς Δύσεως καὶ ἰδίᾳ τῆς Ρώμης». 

--Κατὰ τὸν παρελθόντα Σεπτέμβριον ἐγένετο ἐν Αδ5ί5Θ τῆς 
᾿Ιταλίας τὸ πρῶτον Διεθνὲς Συνέδριον διὰ τὴν Λειτουργίαν 
καὶ τὸ Ποιμαντικὸν ἔργον, εἰς ὃ ἔλαβον μέρος 1200 ἐκπρόσωποι 
τῆς Ρωμαιοκαθολικῆς ᾿Εκκλησίας ἐξ ὅλου τοῦ κόσμου, ἐπὶ 
κεφαλῆς τῶν ὁποίων ἤσαν πέντε καρδινάλιοι καὶ 80 περίπου 
ἐπίσκοποι.Ἐν τῶ Συνεδρίῳ ἐξητάσθη κυρίως ἡ ἐν τῷ παρόντι 
κατάστασις τῆς λειτουργικῆς ἀναγεννήσεως ἐν τῷ Ρωμαιο- 
καθολικισμῷ ἐν συναρτήσει πρὸς τὸ σημαντικὸν λειτουργικὸν 
ἔργον τοῦ σημερινοῦ Πάπα. Τὰ κυριώτερα ἐπὶ μέρους θέματα, 
ἅτινα ἀνεπτύχθησαν ἐν τῷ συνεδρίῳ εἶναι τὰ ἑξῆς: «Τὸ ποι- 
μαντικὸν ἔργον καὶ ἡ κλεὶς τῆς Ἱστορίας τῆς Λειτουργίας»' 
«Ἡ ποιμαντικὴ θεολογία τῶν ᾿Εγκυκλίων Μγο{οὶ Ωοτροτὶβ 
καὶ Μοαϊαίο! Ῥ6οῖ»: «Τὰ νέα δίγλωσσα λειτουργικὰ βιβλία 
καὶ τυπικὰ καὶ ἣ ἐπίδρασις αὐτῶν ἐν τῷ ποιμαντικῷ ἔργῳ»: 
«Λειτουργικὴ τέχνη καὶ ποιμαντικὸν ἔργον»᾽ «Ἡ ποιμαντικὴ 
σημασία τοῦ Λόγου τοῦ Θεοῦ ἐν τῇ Λειτουργίᾳ»: «Λειτουρ- 
γικὴ ἀναγέννησις ἐν τῇ ὑπηρεσίᾳ τῆς Ἱεραποστολῆς»: «Ἡ 
σχέσις τῆς Λειτουργίας καὶ τοῦ Ποιμαντικοῦ ἔργου ἐν ταῖς 
ἀνατολικαῖς Λειτουργίαις»:; «Ἡ ᾿Αποστολικὴ Διάταξις βα- 
οτατπιθηί1πι ΟΥΩ1Ππ15»᾽ «Ἡ λειτουργικὴ ἀνανέωσις τῆς Μεγ. 
Ἑβδομάδος»: «Ἡ ἐγκύκλιος Μηβίοαε Βαοραθ Ῥἰβοϊρ]ηα καὶ 
ἣ σημασία αὐτῆς διὰ τὸ Ποιμαντικὸν ἔργον». 


ΠΡΟΤΕΣΤΑΝΤΙΣΜΟΣ 


Ἕκαστος ᾿Αμερικανὸς χριστιανὸς συνεισέφερε κατὰ μέσον 
ὅρον τῷ 1954 πεντήκοντα δολλάρια καὶ τῷ 1955 πεντήκοντα 
τέσσαρα δολλάρια πρὸς ἐνίσχυσιν τῶν Προτεσταντικῶν Ἔκ- 
κλησιῶν ὅλου τοῦ κόσμου. 

--.Κατὰ τὸν παρεθλόντα Σεπτέμβριον συνεκροτήθη ἐν Βο{]ιο] 
τῆς Γερμανίας τὸ 23ον «Καϊζερσβέρτειον Γενικὸν Συνέδριον» 
(Καὶβογονοτί]ιο' Οθηθγακοπἴοτθησ), εἰς ὃ ἔλαβον μέρος ἐκ- 
πρόσωποι 73 γερμανικῶν ἀδελφοτήτων διακονισσῶν καὶ 
15 οἴκων διακονισσῶν τῆς Αὐστρίας, Ἑλβετίας, Γαλλίας, 
Σουηδίας, Φινλανδίας καὶ Βραζιλίας. '“Ὠσαύτως εἰς τὸ συνέ- 
δριον τοῦτο ἐδήλωσε συμμετοχὴν καὶ ἡ προσφάτως ἱδρυθεῖσα 
ἐν ᾿Ιαπωνίᾳ ἀδελφότης τῶν διακονισσῶν. Κύριος εἰσηγητὴς 
ἐν τῷ συνεδρίῳ ἧτο ὁ ἐπίσκοπος Ὀτ Πθτπιαπη Ῥἰοί2[ε]ρίησοτ. 

-Τῇ 14η ᾿Ὀκτωβρίου 1956 τὸ «Ἵδρυμα Διακονισσῶν τοῦ 
Κάϊζερσβερτ» (Ῥἰαϊκοπἱββοηαηβία]! Ι(αἱβοτονοτί]ι), ὅπερ δι- 
ευθύνεται ὑπὸ τοῦ ἱερέως Ὀτ Βοδθτί Ετἰοκ, ἑώρτασε τὴν, 
120ὴν ἐπέτειον τῆς ἱδρύσεως αὐτοῦ. Εἰς τὸ Ἵδρυμα τοῦτο 
ἐκπαιδεύονται καὶ τρεῖς Ελληνίδες. 


ΟΙΚΟΥΜΕΝΙΚΗ ΚΙΝΗΣΙΣ 


Καθ’ ἃ μεταδίδει τὸ Δελτίον Πληροφοριῶν τῆς ἐν Γενεύῃ 
Οἰκουμενικῆς Ὑπηρεσίας Τύπου, κατόπιν αἰτήσεως τοῦ ἐν 
Μόσχᾳ Πατριαρχείου τῆς ᾿Ὀρθοδόξου Ρωσικῆς ᾿Ἔκκλη- 
σίας, ἡ συνάντησις τῶν ἀντιπροσώπων τῆς ᾿Ὀρθοδόξου 
Ἐκκλησίας τῆς Ρωσίας μετὰ τῶν ἀντιπροσώπων τοῦ Παγκο- 
σμίου Συμβουλίου τῶν ᾿Εκκλησιῶν, ἥτις θὰ ἐγίνετο πλησίον 
τῶν Παρισίων περὶ τὸ τέλος τοῦ ᾿Ιανουαρίου ἐ. ἔ., ἀνεβλήθη. 
Ὡς ἐδήλωσε τὸ Πατριαρχεῖον, ἀπαιτεῖται ἀκόμη 
χρόνος, ἵνα προπαρασκευασθοῦν οἱ ἀντι- 
πρόσωποι αὐτοῦ διὰ τὴν συνάντησιν 
ταύτην. ἯἩ νέα ἡμερομηνία τῆς συναντήσεως θὰ ὁρισθῇ δι’ 
ἀλληλογραφίας. 


ΔΙΑΦΟΡΑ 


Ἔν τινι περιοδικῷ τοῦ «᾿Εθνικοῦ ᾿Ινδικοῦ Συμβουλίου τῶν 
Χριστιανῶν» ἐδημοσιεύθη τὸ περιεχόμενον ἑνὸς κομμουνι- 
στικοῦ προπαγανδιστικοῦ λόγου, ὅστις, γενόμενος ἐν Ἴν- 
δίας καὶ τυπωθείς, ἐκυκλοφόρησεν εὐρύτατα. Ἔν τῷ 
σατανικῷ λόγῳ τούτῳ λέγονται μεταξὺ ἄλλων τὰ ἑξῆς: 
«Τὸ Εὐαγγέλιον εἶναι πολὺ ἰσχυρότερον ὅπλον διὰ τὴν 
ἀνανέωσιν τῆς κοινωνίας μας παρὰ ἡ ἰδικὴ μας μαρξιστικὴ 
φιλοσοφία. Παρὰ ταῦτα ἡμεῖς θὰ νικήσωμεν σᾶς τοὺς χριστια- 
νούς, Εἴμεθα μόνον μία δράξ, ἐνῷ σεῖς οἱ Χριστιανοὶ ἀριθμεῖτε 
ἑκατομμύρια... “Ἡμεῖς οἱ κομμουνισταὶ : δὲν λέγομεν πολλά. 
Εἴμεθα ρεαλισταὶ καί, ὅταν ἀποφασίσωμεν νὰ φέρωμεν κάτι 
εἰς πέρας, γνωρίζομεν νὰ ἐξεύρωμεν τὰ κατάλληλα πρὸς τοῦτο 
μέσα. Ἔκ τῶν μισθῶν μας κρατοῦμεν μόνον ὅ,τι εἶναι ἁπαραί- 
τητον δι᾽ ἡμᾶς. Τὸ ὑπόλοιπον δίδομεν διὰ τοὺς σκοποὺς τῆς 
προπαγάνδας. Διὰ τὴν προπαγάνδαν διαθέτομεν ὁλόκληρον 
τὸν ἐλεύθερον χρόνον μας καὶ ἓν μέρος τῶν διακοπῶν μας. 
Σεῖς ὅμως ἐλάχιστον χρῆμα καὶ ἐλαχιστότατον χρόνον διαθϑέ- 
τετε διὰ τὴν ἐξάπλωσιν τοῦ Εὐαγγελίου. Πῶς δύναται κανεὶς 
νὰ πιστεύσῃ εἰς τὴν δύναμιν τοῦ Εὐαγγελίου, ὅταν σεῖς οἱ 
ἴδιοι δὲν διαποτίζεσθε ἀπὸ αὐτήν, ὅταν δὲν ἐργάζεσθε διὰ τὴν 
ἐξάπλωσίν του, ὅταν ἐλάχιστον χρόνον καὶ χρῆμα θυσιά- 
ζετε δι᾽ αὐτό; Νὰ εἶσθε βέβαιοι, ὅτι θὰ κερδίσωμεν, διότι πι- 
στεύομεν εἰς τὸ κομμουνιστικὸν κήρυγμα καὶ εἴμεθα ἕτοιμοι 
νὰ θυσιάσωμεν τὰ πάντα, ἀκόμη, ἐὰν παραστῇ ἀνάγκη καὶ 
τὴν ζωήν μας, ἵνα θριαμβεύσῃ ἡ κοινωνικὴ δικαιοσύνη». 


ΑΝΑΚΟΙΝΩΣΙΣ 


Τὸ Οἰκουμενικὸν Συμβούλιον τῶν ᾿Εκκλησιδν ἐκτὸς τῶν 
τακτικῶς παρεχομένων ὑποτροφιῶν εἰς πτυχιούχους θεολό- 
γους δι’ εὐρυτέρας θεολογικὰς σπουδὰς ἐν τῷ ἐξωτερικῷ προσ- 
φέρει δύο ὑποτροφίας διὰ μεταπανεπιστημιακὰς σπουδὰς 
κατὰ τὸ ἀκαδημαϊκὸν ἔτος 1957 - 58. 

Διὰ τὰς ἐν λόγῳ ὑποτροφίας θὰ προτιμηθοῦν ὑποψήφιοι, 
οἱ ὁποῖοι ἀσχολοῦνται μὲ θέματα σχετικὰ μὲ τὴν ἐκκλησιαστι- 
κὴν δρᾶσιν πρὸς ἐπικράτησιν ἐν τῇ κοινωνίᾳ τῶν Εὐαγγελικῶν 
ἀρχῶν, τὰ κοινωνικὰ ἤθη, ἐπείγοντα θεολογικὰ προβλήματα 
τῆς σήμερον κλπ. 

Διὰ πλείονας πληροφορίας οἱ ἐνδιαφερόμενοι δύνανται 
ν᾽ ἀπευθυνθοῦν εἰς τὸ Γραφεῖον τοῦ Οἰκουμενικοῦ Συμβουλίου 
τῶν ᾿Εκκλησιῶν, ὁδὸς Σοφοκλέους 1, παρὰ τῷ Καθηγητῇ 
κ. ᾿Αλιβιζάτῳ. 

᾿Επίσης λεπτομερεῖς ἀνακοινώσεις εἶναι ἤδη ἀνηρτημέναι 
εἰς τὰς πινακίδας τῶν Θεολογικῶν Σχολῶν τῶν Πανεπιστημίων 
᾿Αθηνῶν καὶ Θεσσαλονίκης. 


᾽ λα 

ΠΑΡΑΡΤΗΜ.Α 


Ἱερὰ Μητρόπολις ᾿Ηλείας 


Ἔχοντες ὑπ᾽ ὄψει τὰς διατάξεις τῶν ἄρθρων 46, 47 καὶ 
48 τοῦ ᾿Αναγκ. Νόμου 2200/1940 «Περὶ “Ἱερῶν Ναῶν καὶ 
᾿Εφημερίων». καὶ προκειμένου νὰ προβῶμεν εἰς τὴν πλήρω- 
σιν τῆς κενῆς ἐφημεριακῆς θέσεως τοῦ Ἱεροῦ Ναοῦ Ζωοδό- 
χου Πηγῆς Καλυβίων Ἤλιδος, καλοῦμεν τοὺς βουλομένους 
καὶ ἔχοντας τὰ ὑπὸ τοῦ Νόμου ὁριζόμενα προσόντα πρὸς 
κατάληψιν τῆς ἐν λόγῳ ἐφημεριακῆς θέσεως, ὅπως ἐντὸς 
μηνὸς ἀπὸ τῆς δημοσιεύσεως τῆς παρούσης εἰς τὸ ἐπίσημον 
Δελτίον τῆς ᾿Εκκλησίας «Ἐκκλησία» ὑποβάλωσιν ἡμῖν τὰ 
δικαιολογητικά των, προκειμένου νὰ προβῶμεν εἰς τὴν ἀνα- 
κήρυξιν αὐτῶν ὡς ὑποψηφίων. 


Ἔν Πύργῳ τῇ 18ῃ Δεκεμβρίου 1956 
ἰ Ὁ Ἠλείας Γερμανός. 


Ἱερὰ Μητρόπολις ᾿Ελασσῶνος 


Ἔχοντες ὑπ᾽ ὄψιν τὰς διατάξεις τῶν ἄρθρων 46, 47 καὶ 
48 τοῦ Α. Ν. 2200/40 «Περὶ Ἱερῶν Ναῶν καὶ ᾿Εφημερίων» 
καλοῦμεν τοὺς βουλομένους καὶ ἔχοντας τὰ κανονικὰ καὶ νό- 
μιμα προσόντα ὅπως καταλάβωσι τὴν κενὴν ὀργανικὴν θέ- 
σιν τακτικοῦ ἐφημερίου τῆς ἐνορίας Θ. Μεταμορφώσεως 
᾿Ακρης, ἵνα ὑποβάλωσιν ἡμῖν ἐντὸς μηνὸς ἀπὸ τῆς δημο- 
σιεύσεως τῆς παρούσης τὰ νόμιμα καὶ κανονικὰ πιστο- 
ποιητικά, προκειμένον νὰ προβῶμεν εἰς τὴν ἀνακήρυξιν τοῦ 
ὑποψηφίου, πρὸς πλήρωσιν τῆς ἀνωτέρω κενῆς ἐφημερια- 
κῆς θέσεως. 


Ἔν Ἐλασσῶνι τῇ 21ῃ Δεκεμβρίου 1956 


1 Ὁ Ἐλασσῶνος Ἰάκωβος, 


“Ἱερὰ Μητρόπολις Θεσσαλονίκης 


Ἔχοντες ὑπ᾽ ὄψει τὰς διατάξεις τῶν ἄρθρων 46, 47 καὶ 
63 τοῦ Α. Ν. 2200/40 «Περὶ Ἱερῶν Ναῶν καὶ ᾿Εφημερίων», 
καλοῦμεν τοὺς βουλομένους καὶ ἔχοντας τὰ κανονικὰ καὶ 
νόμιμα προσόντα, ὅπως καταλάβωσι τὴν κενὴν Διακονικὴν 
θέσιν τακτικοῦ Διακόνου τῆς ἐνορίας τοῦ Ἱεροῦ Ναοῦ Με- 
ταμορφώσεως τοῦ Σωτῆρος Καλαμαριᾶς Θεσσαλονίκης, ἵνα 
ὑποβάλωσιν ἡμῖν ἐντὸς μηνὸς ἀπὸ τῆς δημοσιεύσεως τῆς 
παρούσης σχετικὴν αἴτησιν μετὰ τῶν ἀπαιτουμένων δι- 
καιολογητικῶν, προκειμένου νὰ προβῶμεν εἰς ἀνακήρυξιν 
ὑποψηφίων πρὸς πλήρωσιν τῆς ἀνωτέρω κενῆς Διακονικῆς 
-θέσεως. 


Ἐν Θεσσαλονίκῃ τῇ 24η Δεκεμβρίου 1956 
{ Ὁ Θεσσαλονίκης Παντελεήμων, 


Ἰερὰ Μητρόπολις Αἰτωλοακαρνανίας 


Προκειμένου νὰ προβῶμεν εἰς τὴν ἀνακήρυξιν ὑποψηφίων 
πρὸς πλήρωσιν τῆς κενῆς ἐφημεριακῆς θέσεως τοῦ ἐν ᾿Αγίῳ 
Θωμᾶ Μεσολογγίου ἵ. ἐνοριακοῦ ναοῦ «Αγιος Θωμᾶς», προσ- 
καλοῦμεν τοὺς βουλομένους καὶ ἔχοντας τὰ ὑπὸ τοῦ ἄρθρου 
41 τοῦ Α. Ν. 2200/40 «Περὶ “Ἱερῶν Ναῶν καὶ ᾿Εφημερίων» 
ὥς καὶ τὰ ὑπὸ τοῦ ἄρθρου. 16 τοῦ ὑπ’ ἀριθμ. 586/1941 
Νομοθετικοῦ Διατάγματος «Περὶ τροποποιήσεως καὶ συμ- 
πληρώσεως τοῦ Α. Ν. 2200/40» ὁριζόμενα προσόντα, ἵνα 
ἐντὸς μηνὸς ἀπὸ τῆς δημοσιεύσεως τῆς παρούσης ὑποβά- 
λωσιν ἡμῖν τὰ σχετικὰ πιστοποιητικά. 


Ἔν ᾿Αθήναις τῇ 29 Δεκεμβρίου 1956 
{ Ὁ Αἰτωλοακαρνανίας Ἱερόθεος. 


Ἱερὰ Μητρόπολις ᾿Αττικῆς καὶ Μεγαρίδος 


Ἔχοντες ὑπ᾽ ὄψει τὰς σχετικὰς διατάξεις τοῦ «περὶ Ἱ. 
Ναῶν καὶ ᾿Εφημερίων» Νόμου 2200}1940, καλοῦμεν τοὺς βου- 
λομένους καὶ ἔχοντας τά τε κανονικὰ καὶ νόμιμα προσόντα, 
ἵνα καταλάβωσι τὴν κενὴν ἐφημεριακὴν θέσιν τοῦ ἐν Μαρκο- 
πούλῳ Μεσογαίας Ἱ. ναοῦ τοῦ “Αγίου ᾿Ιωάννου, ὅπως ἐντὸς 
μηνὸς ὑποβάλωσιν ἡμῖν τὰ ὑπὸ τοῦ Νόμου ὡς ἄνω ὁριζόμενα 
πιστοποιητικά, πρὸς ἀνακήρυξίν των ὡς ὑποψηφίων. 


Δεκτοὶ θὰ γίνωσιν οἱ ἔχοντες πτυχίον Θεολογίας ἢ τουλά- 
χιστον τοιοῦτον Ἱερατικῆς Σχολῆς ἢ ᾿Ανωτέρου ᾿ἜἜκκλησιαστι- 
κοῦ ὩΦροντιστηρίου. 


Ἔν Κηφισίᾳ τῇ 3 ᾿Ιανουαρίου 1957 
{ Ὁ ᾿Αττικῆς καὶ Μεγαρίδος Ἰάκωβος. 


Ἱερὰ Μητρόπολις Θεσσαλιώτιδος καὶ Φαναριοφερσάλων 


Ἔχοντες ὑπ᾽ ὄψιν τὸ ἄρθρον 46 τοῦ Α. Ν. 2200}1940 
«περὶ ἱ. ναῶν καὶ ᾿Εφημερίων» προσκαλοῦμεν τοὺς βουλομέ- 
μένους νὰ καταλάβωσι τὴν χηρεύουσαν θέσιν τακτικοῦ ἐφημε- 
ρίου τῆς ἐνορίας τοῦ ἱεροῦ Μητροπολιτικοῦ ναοῦ τῶν ᾿Αγίων 
Κωνσταντίνου καὶ Ἑλένης Καρδίτσης, ὅπως ἐντὸς μηνὸς 
ἀπὸ σήμερον ὑποβάλωσιν εἰς τὰ Γραφεῖα µας τὰ ὑπὸ τοῦ ἄρθ. 
48 τοῦ αὐτοῦ Νόμου ὁριζόμενα δικαιολογητικὰ ἔγγραφα τῶν 
προσόντων αὐτῶν, προκειμένου ἵνα προβῶμεν εἰς τὴν ἀνα- 
κήρυξιν ὑποψηφίων διὰ τὴν ἄνω ἐνορίαν. 


Ἔν Καρδίτση τῇ 4η ᾿Ιανουαρίου 1957 
Γ Ὁ Θεσσαλιώτιδος καὶ Φαναριοφερσάλων Κύριλλος. 


"Ιερὰ Μητρόπολις Μηϑύμνης 


Ἔχοντες ὑπ᾽ ὄψιν τὰς διατάξεις τῶν ἄρθρων 46 καὶ 47 
τοῦ Α. Ν. 2200}1940 «περὶ Ἱερῶν Ναῶν καὶ ᾿Εφημερίων» 
καλοῦμεν τοὺς βουλομένους καὶ ἔχοντας τὰ κανονικὰ καὶ 
νόμιμα προσόντα ὅπως καταλάβωσι τὰς κενὰς ὀργανικὰς 
θέσεις τακτικῶν ἐφημερίων τῶν ᾿Ενοριῶν: 1) ᾿Αγ. Γεωργίου 
Κεραμίου, 2) ᾿Αγ. Κυριακῆς Μηθύμνης,3) ᾿Αγ. Ιωάννου Ρεύ- 
ματος καὶ 4) Αγ. ᾿Αναργύρων ᾿Αρίσβης, ὅπως ὑποβάλωσιν 
ἡμῖν ἐντὸς μηνὸς ἀπὸ τῆς δημοσιεύσεως τῆς παρούσης σχε- 
τικὴν αἴτησιν μετὰ τῶν νενομισμένων πιστοποιητικῶν καὶ 
λοιπῶν δικαιολογητικῶν, προκειμένου νὰ προβῶμεν εἰς ἀνα- 
κήρυξιν ὑποψηφίων ἐφημερίων πρὸς πλήρωσιν τῶν ἀνωτέρω 
χηρευουσῶν θέσεων. 


Ἔν Καλλονῇ τῇ 14 Ιανουαρίου 1957 
1 Ὁ Μηθύμνης Κωνσταντῖνος. 


Ἱερὰ Μητρόπολις Δημητριάδος 


Ἔχοντες ὑπ᾽ ὄψιν τὰς διατάξεις τοῦ ἄρθρ. 46, 47 καὶ 48 
τοῦ Νόμου 2200(1940, ὡς καὶ τοῦ ἄρθρου 9 τοῦ Ν. Δ. 415}47 
«Περὶ ᾿Ενοριακῶν Ναῶν καὶ ᾿Εφημερίων», καλοῦμεν τοὺς βου- 
λομένους νὰ καταλάβωσι τὴν κενὴν ἐφημεριακὴν θέσιν τοῦ 
ἱεροῦ ναοῦ ᾿Αγ. Γεωργίου Καπούρνης, ὅπως ἐντὸς προθεσμίας 
μηνὸς ἀπὸ τῆς δημοσιεύσεως τῆς παρούσης ὑποβάλωσιν ἡμῖν 
τὰ ὑπὸ τοῦ ἄρθρου 48 τοῦ προμνησθέντος Νόμου προβλεπό- 
μενα πιστοποιητικὰ πρὸς ἀνακήρυξίν των ὡς ὑποψη- 
φίων. 


Ἔν Βόλῳ τῇ 16ῃ ᾿Ιανουαρίου 1957 
Ϊ Ὃ Δημητριάδος Ἰωακείμ. 

---------------------------------------------------------------------------------ππ-πππ--ΠΠΠππππτππτττπππτεττ, 
Ἔκ τοῦ Τυπογραφείου τῆς ᾿Αποστολικῆς Διακονίας τῆς Εκκλησίας τῆς Ελλάδος. Ἐν ᾿Αθήναις, "Ιασίου 1.. 


1 Φεβρουαρίου 1957, ᾿Αρ. 9 


᾿ἙΚΚΛΗΣΙΑ, 
ΕΠΙΣΗΜΟΝ ΔΕΛΤΙΟΝ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
"Ἐκδιδόμενον κατὰ δεκαπενϑήμερον 
ΕΠΟΠΤΕΥΟΥΣΑ ΕΠΙΤΡΟΠΗ 
Τ Ὁ ᾿Αϑηνῶν ΔΩΡΟΘΕΟΣ 
ἵ Ὁ Σάμου καὶ Ἰκαρίας ΕΙΡΗΝΑΙΟΣ 
Γ Ὁ ᾿Αλεξανδρουπόλεως ΙΩΑΚΕΙΜ 


ΔΙΕΥΘΥΝΤΗΣ 
ΘΕΟΔΟΣΙΟΣ Κ. ΣΠΕΡΑΝΤΣΑΣ 


Ἡ «Ἐκκλησία» ἐκδίδει ἐπίσης τὸν «᾿Ἐ- 
φημέριον» διανεμόμενον δωρεὰν εἷς ἅ- 
παντας ἀνεξαιρέτως τοὺς ἐγρημερίους, ὣς καὶ τὸ 
ἐπιστημονικὸν περιοδικὸν «Θεολογία», τὴν 
ὁποίαν λαμβάνουν ἐπίσης δωρ εἁν ἅπαντες 
οἱ Ἱεράρχαι καὶ οἳ ἐφημέριοι Θεολόγοι Κληρικοί. 


ΠΕΡΙΕΧΟΜΕΝΑ «ΕΚΚΛΗΣΙΑΣ» 


Θεοδοσίου Κ. Σπεράντσα, Τὸ Συνέδριον τῶν Ἵερο- 
χηρύκων. 

Φ, Κόντογλου, “Λγιογραφικοὶ τύποι ἑορτῶν καὶ 
ἁγίων ἑορταζομένων κατὰ τὸν μῆνα Φεβρουάριον. 

Σαμουὴλ Ταρέφε, Ὁ μοναχικὸς βίος ἐν Αἰθιοπία. 

᾿Αρχιμ. Τίτου Ματϑαιάκη, ᾿Ανέκδοτοι ἐπιστολαὶ 
Νεκταρίου Κεφαλᾶ, Μητροπολίτου ΠἨενταπό- 
λεως (1) καὶ Ἱερᾶς Μονῆς Κρυπτοφέρρης. 

Παρατηρήσεων Στήλη. 

᾿Εκκλησιαστικὰ Χρονικά. 

᾿Ανακοίνωσις. : 

Προκηρύξεις ἐκλογῆς ἑερέων. 

Βιβλιογραφία. 


Οἱ ἱερεῖς, ἀπευθύνεσθε πάντοτε ἄνεν- 
δοιάστως πρὸς τὴν Διεύθυνσιν τῆς «᾿Εκ- 
κλησίας», διὰ πᾶν ζήτημα ποὺ σᾶς 
ἀπασχολεῖ. ᾿Απάντησιν θὰ λαμβάνετε ἁμέ- 
σως διὰ τοῦ «Ἐφημερίου». - 


ΑΝΑΚΟΙΝΩΣΙΣ 


Ἡ ἀλληλογραφία τῆς «᾿Εχκλησίας» δημοσιεύε- 
ται πάντοτε εἰς τὸν «᾿ΕἘκρημέριον». 


ἘΕΙΔΟΠΟΙΗ͂ΣΙΣ 


Εἰδοποιοῦνται οἱ ἀναγνῶσται τῶν πε- 
ριοδικῶν τῆς ᾿Εκκλησίας τῆς “Ελλάδος 
«᾿Εκκλησίας», «᾿Εςρημερίου» καὶ «Θεολο- 
γίας», ὅπως συνδρομὰς ἢ ἄλλα ἐμβάσματά 
των ἀποστέλλουν δι᾽ ἐπιταγῆς μόνον ἐπ᾿ 
ὀνόματι τῆς Διαχειρίσεως τῆς 
«Ἐκκλησίας». 


Ὑπαύϑυνος Τυπογραφείου: ΤΙΜΟΛΕΩΝ ΡΟΥΤΣΗΣ 


